Motorola Razr: Savitljivi telefon vredan pažnje | PC Press\nMotorola Razr: Savitljivi telefon vredan pažnje\n21. novembar 2019. Milan Živković\nPetnaest godina od kada je prvi put lansirala slavni Razr telefon na preklop, Motorola predstavlja rimejk voljenog modela – pametni telefon sa fleksibilnim ekranom koji će moći da se kupi za 1600 evra na evropskom kontinentu.\nOni koji su testirali novi uređaj tvrde da je vredelo čekati, budući da iako se ne radi o prvom modelu koji je savitljiv, ipak se, kako tvrde, radi o prvom telefonu ovog tipa koji opravdava uzbuđenje onih koji ga očekuju. Interesantno je koliko novi Razr liči na originalni model od pre petnaest godina, te za razliku od drugih savitljivih modela koji imaju dualne ekrane koji prilično idu u širinu, čuva skoro pa originalni dizajn i dimenzije displeja.\nIstina je da je ekran nešto duži i širi od originala, a kada je savijen nudi “Quick View” ekran od 2,7 inča, koji omogućava proveravanje notifikacija, korišćenje aplikacija, čak i selfie momente. Kamera od 16MP se, kada je telefon sklopljen, nalazi na prednjoj strani, da bi kada je rasklopljen postala zadnja, a tu je i prednja kamera od 5MP koja je funkcionalna kada je uređaj otvoren.\nKada se otvori telefon dobija “FlexView” OLED displej od 6,2 inča, koji je nešto uži nego kod drugih pametnih telefona, što bi moglo da izgleda čudno, ali omogućava da se telefonom lakše upravlja kada se drži u jednoj ruci. Još jedan prepoznatljivi momenat nalazi se na donjem delu telefona, takozvana „masivna brada“ koja je postojala i u okviru originalnog modela, a u kojoj su sada, pored senzora za otisak prsta, smešteni i zvučnici.\nBudući da telefon košta skoro 1600 evra, razumljivo je da će korisnici biti vrlo oprezni prilikom kupovine, a najveće pitanje je u vezi sa tim hoće li ekran biti dovoljno izdržljiv u svakodnevnoj upotrebi. Ipak, Razr je korak koji pokazuje da bi fleksibilni ekrani u budućnosti mogli da postanu više od zanimljivosti, što bi omogućilo dalju evoluciju pametnih telefona, a u smeru koji smo do sada gledali samo u naučno-fantastičnim filmovima.\nTagovi: Motorola, Motorola RAZR, savitljivi ekran\n← Xiaomi će 2020. godine lansirati najmanje deset 5G telefona\nMastercard: Jaka korisnička autentifikacija kao neprocenjiv saveznik pri kupovini na internetu →


Spanać - hrana koja daje snagu\nSpanać – hrana koja daje snagu\nL. N. 1. decembra 2007. 00:00\nPopaj je popularizovao spanać, u tom smislu moramo pohvaliti autore ovog crtanog filma. Ali – on je spanać konsumirao iz konzerve. Moramo istaći da je svež spanać, pre izvršenih tehnoloških procesa, mnogo kvalitetnija namirnica. On tada ima sve najbitnije sastojke o kojima smo pričali, kao i lepu zelenu boju, koja se gubi kad se namirnica konzervira. Takođe, sirov spanać ima blagoslatkasti ukus koji deluje osvežavajuće u salatama, a koji se gubi kad se ovo povrće skuva.\nUvrstite u ishranu što više obroka sa spanaćem – tako ćete blagotvorno uticati na svoje zdravlje i na zdravlje svoje porodice.


Nove CNC mašine za kragujevački trening centar › Made-in-Germany.rs\nSrednja stručna škola u Kragujevcu je dobila dve nove CNC mašine za potrebe trening centra, u kojem će se polaznici obučavati za rad na mašinama sa kompjuterskim upravljanjem.\nKragujevački CNC trening centar je projekat vredan 20 miliona dinara, a realizuje ga bivša Politehnička škola u saradnji sa još sedam renomiranih kompanija, lokalnom samoupravom i Nemačkom organizacijom za međunarodnu tehničku saradnu (GIZ).\nObuku za rad na dve najsavremenije industrijske CNC mašine za obradni centar i strug, ove godine će biti u prilici da završi ukupno 50 mladih, nezaposlenih Kragujevčana. Oni će biti organizovani u četiri grupe, a nakon uspešno završene obuke biće im znatno povećane kompetencije, a samim tim će im porasti i šanse za pronalaženje posla.\nInteresovanje za CNC radnicima iskazale su i kompanije koje su podržale ovaj projekat, što polaznicima obuke otvara i mogućnost zapošljavanja upravo u tim kompanijama, prenosi RTK.\nSrednja stručna škola u Kragujevcu će, pored đaka koji će se kroz praksu za ova zanimanja obučavati u okviru redovne nastave, obuke za rad na najsavremenijim CNC mašinama organizovati i za nezaposlene sugrađane, ali i za zaposlene koji to budu želeli.


U nedelju obeležavanje 141. godišnjice Bitke na Šumatovcu -\n141. godišnjica Bitke na Šumatovcu biće obeležena u nedelju, 20. avgusta, pomenom stradalima, polaganjem venaca i kulturno-umetničkim programom. U organizaciji Odbora za obeležavanje godišnjica, jubileja i istorijskih događaja opštine Aleksinac obeležavanje će početi od 8 sati svetom liturgijom u crkvi Svetog Nikole u Aleksincu, koju će služiti novi episkop niški Arsenije. Nakon toga, u 10 sati i 30 minuta biće održan pomen palim vojnicima Šumatovačke bitke kod krsta na visu Šumatovac, a petnaest minuta kasnije biće upriličeno polaganje venaca na spomenik.\nKulturno-umetnički program u izvođenju Književnog kluba “Velimir Rajić” i Crkvenog hora “Sveti Nikola” planiran je za 11 sati.\nO Šumatovačkoj bici za Radio Aleksinac govorio je i profesor istorije Zoran Stevanović.\nPrevious Post:Sportski vikend: Lopta kreće sa centra\nNext Post:Najbolji kačamak iz Kormana


JEZIV ZLOČIN KOD BAČKE PALANKE: Druga danima rukama i laminatom TUKAO DO SMRTI, pa pokušao da prevari policiju! • HAPPYTV.RS\n14:23:24Rijaliti Letnji kamp SMISLILI STRATEGIJU: "ŽUTI" tim rešio da preotme ZASTAVU "POVLAŠĆENIMA"! (FOTO)\nJEZIV ZLOČIN KOD BAČKE PALANKE: Druga danima rukama i laminatom TUKAO DO SMRTI, pa pokušao da prevari policiju!\n- On je rekao da su ga pretukli nepoznati ljudi iz Novog Sada, te da je Asanov umro kod njega u kući od zadobijenih povreda. Uredno je obavestio organe i delovao samouvereno - kaže naš izvor blizak istrazi.\n- Sumnja se da je Jovanović tukao Asanova u više navrata u poslednjih nekoliko dana. Tukao ga je rukama i nogama, pa čak i laminatnim podom, dok nesrećni čovek nije izdahnuo od povreda - dodaje naš izvor.\n- On je poslednji iz raseljenog naselja Čerga, nigde nije radio i poznat je kao konfliktan mlad čovek. Često su ga posećivali neki nama nepoznati ljudi. Oženjen je mladom ženom i imaju malo dete - kaže komšija iz Ulice kralja Petra.


Duterte: Mogao bih da proglasim ratno stanje u celoj zemlji – Studio B\nDuterte: Mogao bih da proglasim ratno stanje u celoj zemlji Tanjug\nObjavljeno: 24.05.2017. 12:11 Izmenjeno: 24.05.2017. 12:11\n„Mogao bih da proglasim ratno stanje u celoj zemlji da bih zaštitio ljude“, rekao je Duterte novinarima.\nOn je izjavio da su islamski ekstremisti u naletu na grad Malabang, na jugu zemlje, odsekli glavu lokalnom šefu policije. „Šef policije u Malabangu se nalazio na putu do kuće, kada su ga zaustavili teroristi na kontrolnom punktu i mislim da su mu odsekli glavu u tom trenutku, tamo“, rekao je Duterte u cilju opravdavanja uvođenja ratnog stanja.\nFilipinski predsednik je juče uveo ratno stanje na južnom ostrvu Mindanao, gde se snage bezbednosti bore protiv ekstremista povezanih sa Islamskom državom, saopštio je njegov portparol. Na čitavom ostrvu je uvedeno ratno stanje, rekao je portparol Ernesto Abela na pres brifingu koji je prenosila nacionalna tv, preneo je AFP.\nDuterte je, međutim, rekao da je voljan lično da razgovara sa pobunjenicima u Mindanau.


Počeli „Ljubini dani“ u Užicu - Užice Oglasna Tabla\nоктобар 24, 2017 0220\nDvodnevna manifestacija „Ljubini dani“, koja je posvećena Ljubomiru Ljubi Stojanoviću (Užice,1860 – Prag, 1930), srpskom filologu, akademiku, državniku i političaru, počinje večeras u 18 časova na Učiteljskom fakultetu u Užicu.\nO znamenitom Užičaninu govoriće studenti i predstavnici Učiteljskog fakulteta, Udruženja istoričara Užica i Udruženja Užičana u Beogradu. Tokom večerašnjeg programa, između ostalog, biće prikazan film o Ljubi Stojanoviću, autorke Snežane Nedeljković, profesorke istorije, nakon čega će uslediti njeno izlaganje i izlaganje dr. Ljiljane Kostić, docentkinje na Učiteljskom fakultetu.\nTu manifestaciju, koja se završava sutra uveče za kada su, takođe od 18 časova, najavljeni i drugi programi, poput studenstke debate, izložbe fotografija, dokumenata i rukopisa, kazivanja rodoljubive poezije i muzičkog programa, organizovali su Unija studenata Užica i Učiteljski fakultet u tom gradu.\n– Naša ideja je i da pokrenemo incijativu koju ćemo uputiti Gradu Užicu da se na prostoru između Narodne biblioteke i Narodnog pozorišta postavi bista Ljubi Stojanoviću, rekao je Radovan Novaković, predsednik UO Unije studenata Užica.


RTS :: Napeto na severu Kosova\nPolitika Napeto na severu Kosova\nčetvrtak, 15. sep 2011, 08:02 -> 20:46\nPripadnici Kfora zatvorili administrativni prelaz Jarinje. Od večeras moguća totalna blokada svih puteva na severu Kosova kao odgovor Srba na najave Prištine da će poslati carinike na prelaze. Blokiran glavni most u Mitrovici. Vlada poručuje da ima strategiju za rešenje problema.\n20.05 - Kfor zatvorio prelaz Jarinje.\n18.05 - Patrijarh srpski Irinej služi moleban za spas srpskog naroda na Kosmetu u crkvi Svetog Dimitrija u Kosovskoj Mitrivici.\n15.20 - Od večeras moguća totalna blokada severa Kosmeta, saznaje RTS u srpskoj zajednici na severu pokrajine.\n15.00 - Hašim Tači potvrdio da će kosovska vlada sutra početi da sprovodi plan o raspoređivanju carinika uz saglasnost Kforoa, Euleksa i zemalja Kvinte.\n14.52 - Generalni sekretar NATO-a Andres Fog Rasmusen rekao je da će Kfor reagovati ako budu ugroženi mir i bezbednost, ali nije precizirao kakva bi reakcija mogla da bude.\n14.41 - Kfor pojačava mere bezbednosti na Jarinju, tako što su razvukli žicu i postavili vreće s peskom, javlja Tanjug.\nStanje na severu Kosova je mirno, ali napeto, uoči dana kada su prištinske vlasti najavile zauzimanje administrativnih prelaza.\nGlavni most na Ibru, koji deli Kosovsku Mitrovicu na severni srpski i južni albanski deo grada, od ponoći je neprohodan, jer su na sredini izručene velike količine šljunka. Svi ulazi iz južnog u severni deo Mitrovice sada su blokirani.\nSaobraćaj na putu ka administrativnom prelazu Jarinje kroz Leposavić odvija se jednom kolovoznom trakom zbog barikade koja je postavljena u tom mestu. Pored barikade istaknut je, pored zastava Srbije, i natpis "Stop Tačijevom nasilju".\nNa prelazu Jarinje prolaz kontrolišu pripadnici nemačkog kontigenta Kfora koji, uz kontrolu, propuštaju vozila i autobuse. Na putu ka Leposaviću gotovo sve benzinske pumpe istakle su natpis "nema goriva".\nPredsednik Kriznog štaba i načelnik Kosovskomitrovačkog okruga Radenko Nedeljković i predsednik Opštine Kosovska Mitrovica Krstimir Pantić pozvali su građane na mir i na dostojanstvene proteste zbog najave dolaska kosovskih carinika na prelaze na severu Kosova.\n"Sutra će svi učenici, njihovi nastavnici i svi ostali radnici na severu Kosova biti na svojim radnim mestima i tokom dana uključiti se u mirne proteste", rekao je Nedeljković i dodao da će barikade biti pojačane.\nPredsednik Opštine Kosovska Mitrovica Krstimir Pantić ne očekuje da će se bilo šta dramatično desiti na severu Pokrajine, ali dodaje da će Srbi sa severa budno pratiti sve što se bude dešavalo i biće spremni da reaguju.\nPredsednik Srpskog nacionalnog veća severnog Kosova i Metohije Milan Ivanović upozorio je da bi dovođenje albanskih carinika ugrozilo vitalne interese i opstanak Srba na severu Pokrajine, ali i naglasio da su Srbi odlučni da "ostanu i izdrže pritisak, kao što su činili proteklih 12 godina".\nIvanović je kritikovao politiku koju vodi Beograd, ocenjujući je kao "lošu" i "nedržavotvornu" i pozvao sve institucije Srbije i političke partije da se iskreno bore za interese države.\nPatrijarh srpski Irinej služio je moleban za spas srpskog naroda na Kosmetu u crkvi Svetog Dimitrija u Kosovskoj Mitrivici.\nSinod Srpske pravoslavne crkve uputio je pismo predsedniku Borisu Tadiću u kome traži da spreči "nadolazeću tragediju" i sačuva srpski narod na Kosovu.\nŠef srpskog pregovaračkog tima Borislav Stefanović izjavio je da Srbija nastoji da spreči Prištinu da sutra preuzme administrativne prelaze Brnjak i Jarinje na severu Kosova, a ako se to desi odgovoriće diplomatsko-pravnim i političkim sredstvima.\nKfor spreman da reaguje\nKosovski premijer Hašim Tači ponovio je će plan početi da se sprovodi sutra, naglasivši da na severu Kosova "nema reda, zakona i pravde".\n"Mi se nećemo povući pred ilegalnim i kriminalnim strukturama koje drže kao taoce 40.000 srpskih građana. Mi želimo da ponudimo naš servis svim građanima da bismo ih oslobodili panike i pretnji ovih kriminalnih struktura. Mi želimo da oni izaberu svoje predstavnike što bi nas navelo da investiramo u sva polja i poboljšamo život", rekao je Tači.\nKosovski premijer sastao se danas i sa ambasadorima zemalja "Kvinte" u Prištini (Francuske, Nemačke, Italije, Velike Britanije i SAD), a u saopštenju, koje je posle sastanka dato iz američke ambasade, navodi se da "Kvinta" daje punu podršku "teritorijalnom integritetu i suverenitetu Kosova, uključujući i njegov severni deo".\nVladin odgovor na krizu\nRanije danas, direktor vladine Kancelarije za saradnju s medijima Milivoje Mihajlović rekao je da Vlada i državni vrh Srbije imaju strategiju za slučaj da Priština sutra postavi kosovsku policiju i carinu na Brnjak i Jarinje.\n"Strategija će", pojasnio je Mihajlović, "ići u dva pravca", od kojih je jedan diplomatska aktivnost, a drugi sprečavanje incidenata na terenu.\n"Diplomatska aktivnost odvijaće se kroz raspravu u UN, a Vlada i Ministarstvo spoljnih poslova su na stalnoj vezi sa EU, UN i NATO", rekao je Mihajlović RTS-u.\n"Drugi pravac su aktivnosti funkcionera iz Vlade, Ministarstva za KiM i lokalnih samouprava koji će na terenu nastojati da spreče svaki mogući incident i sačuvaju koliko je to moguće mir na severu Kosova", najavio je Mihajlović.\nMihajlović je rekao da se nada da neće biti eskalacije problema, mada Srbi sa severa Kosova najavljene poteze Prištine smatraju provokacijom, dok je, kako je ocenio Mihajlović, za Hašima Tačija to "velika avantura koja bi mogla da se završi gore nego ona koju je pokrenuo letos".\n"Cilj najavljene akcije Prištine je", kaže Mihajlović, "da potpuno promeni dnevni red dijaloga Beograda i Prištine, da izmeni stanje na terenu i da se kasnije to tako izmenjeno stanje smatra kao faktičko."\nMihajlović je rekao da je najveća odgovornost na međunarodnoj zajednici, na misijama koje imaju mandat UN na KiM, a koje su, kako kaže, letos pokazale pristrasnost tokom krize na severu KiM.\nEuleks: Moguće zatvaranje prelaza\nZamenik šefa misije Euleksa Endi Sparks rekao je da će carina Euleksa i kosovskih vlasti na Brnjaku i Jarinju biti uspostavljena 16. septembra, a da će novac od carine ubirati Euleks.\n"Beograd je za to znao, i niko ne bi trebalo da bude iznenađen", rekao je Sparks za Frankfurtske vesti.\nSparks kaže da bi u slučaju najavljenih blokada Kfor i Euleks mogli da procene da je neophodno zatvaranje prelaza, što, kako kaže, nije u interesu građana.\n"Evropska unija je u kontinuitetu bila, i nastaviće da bude, u stalnom kontaktu sa srpskim partnerima, na svim nivoima. I ovaj korak implementiranja sporazuma postignutog tokom dijaloga ne bi trebalo da bude iznenađenje ni za koga. EU u potpunosti razume zabrinutost srpske strane, ali poziva sve da se ponašaju odgovorno", naveo je Sparks.\n(četvrtak, 15. sep 2011, 23:44) - dejan sutomore [neregistrovani]\nBog da vam je na pomoci..\nSrbijo posti i moli se za kosovo i metohoju..Boze pomozi nam..\n(četvrtak, 15. sep 2011, 23:19) - anonymous [neregistrovani]\nza nasu bracu i sestre..\n(četvrtak, 15. sep 2011, 23:18) - anonymous [neregistrovani]\ndokle ce izdrzati taj jadan narod pitam se ?????\n(četvrtak, 15. sep 2011, 20:27) - anonymous [neregistrovani]\nPuna podrska Srbima sa Kosova u borbi za slobodu!!!\n(četvrtak, 15. sep 2011, 20:16) - jelena [neregistrovani]\nSamo covek ili zivotinja moze da zivi ovako kako mi zivimo na Kosovu. Nije potrebno nista da se dogodi sutra ali sav ovaj strah, strepnja i nepoznato nam je dovoljno da nam zivoti budu zagorceni. Ako ta vlada u pristini i taj Taci toliko brine o nama na severu kosova zasto nas onda jednostavno ne ostavi na miru!!!! Ovo nije zivot...ovo je mucenje i prezivljavanje!!!\n(četvrtak, 15. sep 2011, 19:12) - anonymous [neregistrovani]\nSvaka cast narodu dole koji izdrzava sve ove strahote.Divim vam se braco.\n(četvrtak, 15. sep 2011, 18:43) - strumfina [neregistrovani]\nZatvorice prelaze ka srbiji(NATO)albanci ce upasti uz podrsku(skrivenu) na jug Srbije(kosova i metohije) i nasi ljudi ce poceti da napustaju sela i gradove.Srbija ce se buniti kod sveta.Svet ce razumeti nasu zabrinutost i na kraju pojeo vuk ovcu.\nPosle Kosova sledi R.Srpska.Srbija je odlucna u ne mesanje u unutrasnje poslove susednih zemalja.\nVojvodina trazi vecu autonomiju.\nU sledecih 10 godina dolazi do sukoba sirih razmera i srbija vraca ili gubi svoje teritorije.\n(četvrtak, 15. sep 2011, 18:36) - anonymous [neregistrovani]\nvama u beogradu je dobro imate novi most da vas bolje vidi evropa mi srbi sa kosova imamo samo sljunak\n(četvrtak, 15. sep 2011, 18:14) - deki [neregistrovani]\nVidi bogati kada malinari u srbiji hoce da zatvore puteve to ne moze jer bogati u srbiji se ne mogu blikirati puevi ali kada to srbi cine na kosovu to je legitimno ,sad gde jetu pravda i zakon recite mi vi u rts-su koji nikada niste objavili ni jedan kometar sa kosova\n(četvrtak, 15. sep 2011, 16:59) - anonymous [neregistrovani]


Cvetković: Budžet štedljiv i razvojan – Nadlanu.com\nCvetković: Budžet štedljiv i razvojan\nBEOGRAD, 23. decembra 2010. (Beta) – Predsednik Vlade Srbije Mirko Cvetković u četvrtak je izjavio da će predloženi budžet za 2011. godinu obezbediti normalno funkcionisanje države, podsticaje privredi, smanjenje javne potrošnje uz zaštitu ugroženih građana.\n„Budžet za iduću godinu je štedljiv i razvojan i objektivni je odraz ekonomske snage Srbije, a biće osnov za oživljavanje i dugoročni razvoj privrede, nastavak reformi i investicije u infrastrukturu“, rekao je on u Skupštini Srbije na početku sednice na čijem je dnevnom redu predlog budžeta i prateći poreski zakoni.\nVlada Srbije, prema rečima Cvetkovića, postiže „ozbiljne rezultate u ostvarenju najvažnijih nacionalnih interesa kao što su vitalno funkcionisanje države i dostojanstven život građana.\n„U teškoj godini ekonomske krize Vlada je preduzela ozbiljne i pravovremene antikrizne mere kojima je sprečen kolaps privrede, zatvaranje preduzeća i banaka i masovno otpuštanje radika“, istakao je srpski premijer.\nIduće godine, kako je dodao Cvetković, počinje primena novog modela ekonomskog rasta u kojoj će predloženi budžet biti stub ekonomske politike i omogućiti da se privreda postavi na zdrave noge.


Za 120 radnih mesta u NIS-u 4.000 kandidata | Kamatica\nPočetna > tekst > Za 120 radnih mesta u NIS-u 4.000 kandidata\nZa 120 radnih mesta u NIS-u 4.000 kandidata\nTekst objavljen: 06.03.2013 13:50\nDa je radno mesto zlata vredno i da je konkurencija za dobijanje zaposlenja ogromna, dokaz je i nedavno raspisani konkurs za učešće u programu Naftne industrije Srbije. Za svega nekoliko dana na konkurs se javilo više od 4.000 mladih ljudi koji su konkurisali na oko 120 radnih mesta rezervisanih za visokobrazovane.\nTako je na jedno radno mesto konkurisalo više od 33 osobe pa je potpuno jasno da je zaista reč o ogromnom broju prijavljenih kandidata. Oni koji budu dobili šansu, radno mesto dobiće u Novom Sadu, Zrenjaninu i Subotici.\nDa bi akademski obrazovani mladi ljudi različitih struka, od prirodnih nauka, pa do ekonomista i pravnika, koji do sada nisu nigde radili, uopšte bili u prilici da konkurišu za posao u NIS-u, važno je da su bili dobri studenti jer će prednost pri zapošljavanju imati kandidati s prosekom iznad 8,50.\nIpak, da bi se i zaposlili, oni će morati da pokažu šta znaju jer će proći kroz različita testiranja, što će omogućiti da se i izaberu najbolji.\nKonkurencija je jaka, a prijavljeni kandidati trebalo bi da su spremni na to da se bore i pokažu šta i koliko znaju da bi iskoristili ovu izvanrednu šansu da prve radne dane započnu u NIS-u.\nU novembru skoro 40% više građevinskih dozvola\nSrbija mladi nezaposleni zaposlenje oglasi za posao konkurs za posao traženje posla naftna industrija srbije


Tramp o incidentu ispred Bele kuće: Nisam tražio da se pomere demonstranti, NIJE UPOTREBLJEN SUZAVAC\nProtesti protiv Trampa ispred Bele kuće sa MRTVAČKIM VREĆAMA: "Laži su smrtnosne" (FOTO)\nSAD osudile upotrebu "smrtonosne sile" protiv demonstranata u Iranu\nTramp na Tviteru pozvao na hapšenje demonstranata\nDRAMA U BELORUSIJI Na drugom danu protesta demonstrant POGINUO U EKSPLOZIJI, Lukašenkova rivalka POBEGLA IZ ZEMLJE (FOTO, VIDEO)\nU Minsku su i drugi dan zaredom bile žestoki masovni protesti puni okršaja policije i demonstranata. Rivalka beloruskog predsednika ne odustaje od tvrdnji da je ona pobedila, ali je u međuvremenu, zbog brige za svoju bezbednost, napustila zemlju.\nViše od 19 miliona testiranih ljudi u svetu pozitivno je na novi korona virus SARS-CoV-2, a najmanje 722.000 osoba je umrlo. Dok se naučnici utrkuju da naprave lek, velika je verovatnoća da KOVID-19 nikada neće biti iskorenjen, imali mi vakcinu, ili ne.\nZdravstvena agencija EU državama članicama: Uspostavite ponovo MERE KONTROLE, virus se VRAĆA!\nZdravstvena agencija Evropske unije pozvala je države članice koje primećuju porast slučajeva korona virusa da ponovo uspostave mere kontrole, upozorivši na "pravi povratak virusa" u nekim zemljama.\nFinska premijerka Sana Marin saopštila je danas da se udala za svog dugogodišnjeg partnera, osam meseci nakon što je postala šef vlade.\nPoljak Marćin Kolčinski radio je na sezonskim poslovima u holandskom primorskom mestu Jilijanadorp kada je u avgustu izgubio život spasavajući troje dece koja su se davila u Severnom moru.\nČikaška policija ograničiće pristup centru grada nakon noći nasilja i pljački zbog izveštaja da je policija ustrelila muškarca.


Kako kaže, površina zaštićenih područja je u 2014. godini iznosila oko 6,37 odsto teritorije Srbije, a sada je povećana na 7,48 odsto, dok je cilj da taj procenat bude 12 odsto do 2020. godine u skladu s Prostornim planom Srbije.\n"Tokom 2017. i 2018. godine Ministarstvo je u saradnji s Bezbednosno-informativnom agencijom, Državnim tužilaštvom i Ministarstvom unutrašnjih poslova pokrenulo akciju otkrivanja lokacija na kojima je nelegalno skladišten opasan otpad. U okviru akcije je otkriveno osam lokacija na području Obrenovca, Novog Sada, Pančeva, Kovina i Kikinde, sa ukupno više od 2.000 tona opasnog otpada", naveo je Trivan.\n"Evropskoj komisiji je u junu 2018. godine dostavljen Nacrt pregovaračke pozicije za Poglavlje 27 životna sredina i klimatske promene. Srbija je prihvatila inicijativu UNEP-a za održavanje Regionalne konferencije o životnoj sredini u decembru 2018. godine u Beogradu", naveo je ministar.\nKada su u pitanju plastične kese, njihova upotreba je, na osnovu istraživanja trgovinskih lanaca koji sarađuju sa ministarstvom na njihovom ukidanju, smanjena za 65 odsto.\n"Cilj je da se u potpunosti uskladimo sa obavezama koje proističu iz regulative EU do 2019. godine, uz fazno prilagođavanje, koje podrazumeva minimum štetnih posledica po privredu", rekao je Trivan.\nTakođe, tokom 2018. godine formirano je Nacionalno telo za ispitivanje posledica NATO bombardovanja Srbije, podignuta je svest građana o značaju zaštite životne sredine...\n"Naši građani imaju pravo na zdravu životnu sredinu i sve ovo radimo, jer je to pravo građana i nemamo nameru da ćutimo i da probleme guramo pod tepih. Vrlo je važno da sarađujemo i sa organizacijama civilnog društva koje nam pomažu svojim primedbama i sugestijama", kazao je Trivan.\n"BIO SAM DRK**IJA, NE ZASLUŽUJU TO!" Verovali ili ne, ovo je rekao Nik Kirjos!


Forenzika - DNK Centar za genetiku\nFizička lica Sudovi i policija Cenovnik\nDNK analiza je nezamenljiva metoda za identifikaciju bioloških tragova u forenzičke svrhe. DNK centar svoje usluge pruža sudovima, detektivskim agencijama, advokatskim kancelarijama i fizičkim licima.\nU DNK centru rade stručnjaci sa višegodišnjim prethodnim radnim iskustvom u DNK laboratoriji MUP Republike Srbije. Naši stručnjaci su upisani u Registar stalnih sudskih veštaka i do sada su obavili preko 1.000 sudskih veštačenja. Takođe su završili specijalističku obuku iz oblasti forenzičke DNK analize i za to poseduju EU sertifikate profesora Bernda Brinkmana.\nLaboratorija i stručnjaci koji u njoj rade redovno učestvuju u međunarodnom testiranju forenzičkih laboratorija koje se sprovodi od strane Instituta za forenzičku genetiku iz Minstera u Nemačkoj i poseduju GEDNAP sertifikate koji potvrđuju kvalitet rada.\nForenzička analiza DNK\nForenzičkom DNK analizom moguće je nedvosmisleno utvrditi kome pripada biološki trag od značaja. Ova metoda je visoko specifična i osetljiva, a DNK profil je moguće dobiti iz vrlo male količine biološkog materijala.\nBilo koja vrsta biološkog materijala ljudskog porekla može poslužiti za analizu DNK. Tragovi koji se najčešće analiziraju jesu:\nPljuvačka (opušci, korišćene čaše, flaše, konzerve, žvake, četkice za zube i sl.);\nSperma (vaginalni bris, veš, odbačeni kondom, posteljina i sl.);\nĆelije kože koje se mogu naći na svim predmetima koje je neka osoba koristila;\nForenzička DNK analiza se zasniva na utvrđivanju forenzičkih DNK profila (dobijenih iz bioloških tragova) i njihovim poređenjem sa identifikacionim DNK profilima lica za koje se sumnja da su ostavila taj trag.\nInformacije za fizička lica\nInformacije za sudove


Dodik: "Sarajevo uzalud čeka Bidena, a budućnost Republike Srpske je Srbija"\nDodik: “Sarajevo uzalud čeka Bidena, a budućnost Republike Srpske je Srbija”\nPredsjedavajući Predsjedništva BiH Milorad Dodik rekao je da u Sarajevu griješe oni koji misle da će se poslije dolaska nove administracije u Washingtonu američki predsjednik Joe Biden “parkirati u BiH” šest mjeseci i dovesti svoje marince i bankare da sređuju stanje.\nDodik je za Sputnik rekao da su međunarodno-političke okolnosti loše za Srbe i da postoje ozbiljne najave međunarodnog intervencionizma povodom pobjede Bidena, te dodaje da su se svi koji su u vrijeme Donalda Trumpa morali čekati, odjednom “razgoropadili”.\nPrema njegovim riječima, prije će se Republika Srpska odvojiti u teritorijalnom i političkom smislu, nego što će BiH postati ono što hoće oni koji sada prizivaju Bidena.\n“Kad slušate tu priču ispada da će Biden doći ovdje, parkirati se u BiH najmanje šest meseci, dovesti sve svoje marince, intelektualce, bankare i šest mjeseci sređivati stanje. Naravno da se to neće desiti, ali predstava se pravi. Mi smo svoje stavove rekli. Nemamo zadnje namjere, imamo isključivo namjere vezane za naš status”, rekao je Dodik.\nNa pitanje hoće li se u predstojećem periodu za BiH pitati, prije svega, Amerikanci ili će odgovornost podijeliti sa EU, Dodik napominje da je Dejtonski sporazum barem zvanična američka politika.\n“Amerikanci su na sumnjiv i pomalo pokvaren način rušili Dejton, a krivili nas koji smo branili slovo Dejtona. Vjerujem da će Amerikanci da nastave ono što su i do sada radili, a to je široka priča o tome da Dejton treba da se prilagodi, da se mijenja mimo Ustava”, smatra Dodik.\nDodik ocjenjuje da će Amerikanci pokušati da objedine Evropljane da kroz platformu koja se zove EU, u BiH “poture” navodno neke reforme koje se u suštini tiču organizacije same države.\n“I da onda, ako to odbijemo, kažu da smi mi protiv evropskih integracija. Od 14 mišljenja koje nam je Evrpska komisija dostavila kao preduslov za ispunjavanje uslova za kandidatski status tri su nesprovodiva”, kaže Dodik.\nJedan od njih je, dodaje on, da entiteti pristanu da prenesu nadležnost za pitanja od evropskog značaja da odlučuju organi BiH ako se entiteti nešto ne dogovore.\n“To neće moći da prođe, makar nikad ne bili u EU, ili barem dok je mene ovdje. To bi bila sahrana srpske nacionalne ideje. Nakon toga ne bi prošlo ni 10 do 15 godina, a Republika Srpska bi se raselila i nestala”, kaže Dodik.\nUz to, navodi Dodik, Biden i Amerika nisu ono što su bili prije 25 do 30 godina kad su bili jedini policajac na ovom svijetu.\n“Ta njihova priča o nezavršenom poslu je logična. Čak je i Biden govorio da želi da se vrati ovdje da završi nezavršeni posao, ali samo onaj posao koji on misli da treba. Ako je posao nezavršen, onda ni granice na ovim prostorima ne mogu da budu svetinja. Valjda se moramo pitati i mi koji ovde živimo”, istakao je Dodik.\nOn je naveo da Republika Srpska nije protiv toga da učestvuje u dijalogu.\n“Niko nije glup da ne misli da Amerika nije i dalje moćna i jaka i da i dalje može da udari narode, pogotovu male. Mi ne treba da se podbacujemo pod taj njihov bič, ali ako dođemo u poziciju da je bezizlazno, onda ćemo i to učiniti”, kaže Dodik.\nŽene SDA: Sebiji Izetbegović mnogi ne mogu oprostiti...\nLidl dolazi u BiH, otvaraju poslovnicu u Sarajevu\nKraj šopingu u BiH: Nema više prenošenja robe...


"Ostaće invalid do kraja života, biće zavisan od drugih ljudi", rekao je lekra.\nKako je dodao, Šmaher je doživeo trajna oštećenja i biće veliki uspeh ako bude mogao da sedne bez tuđe pomoći za tri meseca i upravljati električnim kolicima za šest meseci, prenose mediji.\nMeđutim, Rajderer je rekao da je Šumaherovo buđenje iz kome veoma pozitivna stvar.\n"To je neverovatno pozitivna poruka kada se neko probudi iz kome nakon godinu dana. To je pozitivno za njega i njegovu porodicu, veoma je važno", dodao je Rajderer.\nŠumaherov bivši lekar Geri Hartstejn ranije je upozorio da bi Šumaher mogao biti u "minimalno svesnom stanju".\nNjegove reči potvrđuju i drugi eksperti i tvrde da jedan od deset pacijenata, koji provedu toliko meseci u komi uspeju da oporave sve ili većinu mentalnih i fizičkih kapaciteta.\nŠumaherova menadžerka Sabine Kem je 16. juna objavila saopštenje u kojem je navela da Šumaher nije u komi i da je započeo svoj dugotrajni oporavak.\nOd tada je Šumaher premešten iz bolnice u Grenoblu u rehabilitacijski centar u Lozani, u Švajcarskoj, koji je u blizini njegovog porodičnog doma.\nŠumaher je nesreću doživeo na skijanju u francuskom ski centru Meribel 29. decembra 2013. godine.


EVENT - B2B događaji - Umrežavanje za uspešne projekte - Arhitekta - časopis o arhitekturi\nB2B EVENT \nU organizaciji časopisa Arhitekta, uz saradnju i podršku Privredne komore Srbije, 10. marta 2022. održan je B2B event namenjen arhitektama. Ograničen broj zvanica imao je priliku da sluša istaknute predavače iz renomiranih kompanija: Lafarge, HiCAD, Miele, i Eglo rasveta. Za dobre projekte neophodna je jaka zajednica profesionalaca, a Business to Business (B2B) događaji su prilika da se stručnjaci iz različitih oblasti međusobno povežu i razmene znanja i iskustva.\nUKRATKO O SPONZORIMA\nMIELE je globalno prisutan dobavljač prvoklasnih kućnih uređaja za kuhinje, pranje veša i održavanje podova. Pored toga, kompanija Miele isporučuje sudo-mašine, veš-mašine i mašine za sušenje veša za komercijalnu upotrebu, kao i uređaje za pripremu medicinskih instrumenata i laboratorijske opreme („Miele Professional”). Kompanija Miele je prisutna u oko 100 zemalja.\nHICAD je ovlašćeni distributer CAD/BIM softvera za građevinarstvo i arhitekturu na području Srbije, Bosne i Hercegovine, Kosova, Albanije, Makedonije i Crne Gore. Bavimo se distribucijom, implementacijom CAD/BIM softvera, obukom, izdavačkom delatnošću, uvođenjem kao i izradom softvera.\nLAFARGE je vodeći snabdevač građevinske industrije Srbije, lider u proizvodnji cementa i betona i pokretačka sila ekonomskog razvoja regiona. Fabrika cementa u Beočinu je moderna i efikasna fabrika, koja je potpuno usklađena sa standardima Lafarge Holcim grupe u oblasti efikasnosti, uticaja na životnu sredinu i bezbednost na radu, čime je Lafarge uspeo da sačuva i razvija dugu tradiciju proizvodnje cementa u ovom kraju koja traje 183. godine.\nЕGLО rasveta je svetski lider u оblasti dekоrativne rasvete enterijera i eksterijera, sa pоsebnim fоkusоm na LЕD rasvetu. Sedište firme se nalazi u Pilu, Аustrija. Коmpanija pоsluje na globalnom nivou sa prekо 4030 zapоslenih i 75 sopstvenih prodajnih kompanija širom sveta. Eglo rasveta u Srbiji posluje od 2005. godine. Sedište firme nalazi se u Beogradu.\nViše o kompanijama saznajte na njihovim veb sajtovima klikom na logo.\nPoruka (upišite dodatne informacije)\nPročitajte više o proteklim događajima\nPoslednji u nizu B2B susreta održan je 12. aprila u Beogradu, u sali Privredne komore Beograda. Časopisi Inženjer i Arhitekta uz saradnju i podršku Udruženja za građevinsku industriju Privredne Komore Srbije organizovali su ovaj poslovni skup za arhitekte i stručnjake iz oblasti građevinarstva, na kome su predavači iz renomiranih kompanija FunderMax, Xella, Velux i Somfy…\nCategoryB2B, časopis Arhitekta, časopis Inženjer, event, Networking, poslovno umrežavanje, Privredna Komora Beograda, Privredna Komora Srbije


Cajtne - duhovita nemačka reč za linije koje obeležavaju mesto za sečenje. Postavljaju se uvek van formata štampe, standardno su pune linije dužine 5 mm, debljine 0.8 pt. Uvek se postavljaju da dodiruju ivicu bleedinga:\nBig linija - još jedna duhovita nemačka reč za linije koje obeležavaju mesto za savijanje. Kao i cajtne, postavljaju se uvek van formata štampe, na ivicu bleedinga, ne postavljaju se proizvoljno i standardno su linije dužine 5 mm, debljine 0.8 pt. i za razliku od cajtni, uvek su isprekidane:


Zdrava životna sredina prioritet Ministarstva – Portal Bar\nZdrava životna sredina…\nZdrava životna sredina prioritet Ministarstva\nFokus Ministarstva ekologije, prostornog planiranja i urbanizma u narednom periodu biće ispunjenje obaveza za Poglavlje 27 – životna sredina i klimatske promjene, a u cilju ostvarivanja bržeg napretka i njegovog zatvaranja, kazao je ministar Ratko Mitrović na sastanku sa šeficom Delegacije EU u Crnoj Gori Oanom Kristinom Popom.\nKako je istakao, plan Ministarstva je obilazak svih područja u kojima postoje izraženi ekološki problemi koji onemogućavaju normalan život građanima.\nAmbasadorka Popa je, kako se naglašava u saopštenju Ministarstva, istakla da je zaštita životne sredine jedna od ključnih tačaka na Agendi EU za 2021. godinu. Posebno je pomenula prioritete Zelene agende koji se ogledaju u upravljanju otpadom, obnovljivoj energiji, dekarbonizaciji, tj. onim segmentima koji će biti svima vidljivi i od kojih će cjelokupno društvo imati koristi.\n“Radujem se konkrenom napretku za čije ostvarenje su vam na raspolaganju dodatni finansijski mehanizmi EU”, istakla je Popa.\nOna je ohrabrila ministra i njegove saradnike da se obrate Delegaciji EU u Crnoj Gori, kao i državama članicama EU za svu neophodnu ekspertsku pomoć i ideje, s obzirom na iskustva država članica EU u pogledu zaštite životne sredine.\nDržavni sekretar Danilo Mrdak, dao je poseban osvrt na ključne aspekte Poglavlja 27 koji obuhvataju zaštitu prirode – uspostavljanje Natura 2000 područja, upravljanje Ulcinjskom solanom i nacionalnim parkovima, kao i upravljanje otpadom i otpadnim vodama.\nSagovornici su se saglasili da očuvanje i unapređenje kvaliteta životne sredine treba da bude prioritet budućeg zajedničkog djelovanja.


Još jedna galerija na asfaltu osvanula u Zemunu - Beograd - Dnevni list Danas\nPočetna » Beograd » Još jedna galerija na asfaltu osvanula u Zemunu\nK. D.05.06.2020. 11:31\nJoš jedno, 56. oslikavanje pešačkog prelaza, ovog puta onog ispred OŠ “Gornja Varoš” u Zemunu, realizovali su 5. juna valjevski umetnik, akademski slikar Miloje Mitrović i njegov sin Nenad.\nReč je o umetničkom performansu “Upoznajmo zebru” koji ovaj par realizuje širom Srbije tokom poslednje decenije, sa ciljem da se na kreativan način ukaže na značaj bezbednog prelaza ulice.\nMitrović je oslikavanje pešačkih prelaza započeo daleke 1995. prvom oslikanom zebrom ispred OŠ „Miloš Crnjanski“ na Banovom Brdu, tada pod imenom „Zebra na zebri“.\nZebre su kasnije, osim u gradovima Srbije, iznikle i u nekoliko mesta u Republici Srpskoj, a jedna njegova zebra ukrasila je i ulicu u Los Anđelesu.\nPropratni program oslikavanja zebri u Zemunu bila je i svojevrsna likovna radionica u kojoj su učestvali đaci iz škola „Svetozar Miletić“ i „Lazar Savatić“, kojima je Mitrović održao i predavanje o bezbednosti u saobraćaju.\nBeogradbezbednost u saobraćajuMiloje MitrovićperformansPešački prelazSaobraćajzebrazemun\nJedno reagovanje na “Još jedna galerija na asfaltu osvanula u Zemunu”\n05. juna 2020. u 13.56\nBravo za umetnike…svaka cast


Prilikom višednevne ekspedicije sprovedene početkom maja 2021. godine na području opština Bujanovac i Preševo, ornitolozi Centra za istraživanje biodiverziteta iz Novog Sada i Prirodnjačkog muzeja iz Beograda zabeležili su novu vrstu ptice za Srbiju – dugorepog svračka (Lanius nubicus). Mužjak i ženka ove vrste posmatrani su i fotografisani u blizini granice sa Makedonijom, na suvim travnatim padinama sa žbunjem. S obzirom na to da je par ptica posmatram u periodu gnežđenja, ornitolozi veruju da je pronađena nova gnezdarica naše zemlje.\nDugorepi svračak naseljava mediteranska suva travnata staništa sa žbunjem i drvećem, na krajnjem jugoistoku Evrope i delovima Bliskog i Srednjeg Istoka. Selica je koja zimski period provodi na području severoistoka Afrike. Čitava svetska populacija relativno je malobrojna, dok je na Balkanu ova vrsta retka i slabo proučena, a živi u delovima Makedonije, Albanije, Bugarske i Grčke.\nVi ste posetilac br: 16 964 825


Primenjena umetnost i Beograd 1918/1941 - Dan u Beogradu\nNaslovna » Izlasci » Izložbe » Primenjena umetnost i Beograd 1918/1941\nAh Neša 3. novembar 2011. Izložbe Postavite komentar\nOd 6. (19.00) novembra do 31. januara 2012, u Muzeju primenjene umetnosti (Vuka Karadžića 18) biće otvorena izložba „Primenjena umetnost i Beograd 1918/1941“.\nAutorka izložbe i studijskog kataloga je mr Bojana Popović, muzejska savetnica Odseka za savremenu primenjenu umetnost MPU. Na izložbi su predstavljena dela iz muzejskih kolekcija i privatnog vlasništva, kao i dokumentarni materijal iz oblasti dekorativne skulpture i slikarstva, enterijera i nameštaja, umetnosti keramike, tekstila, srebra i grafičkog dizajna. U tekstu kataloga (oko 270 stranica sa 140 ilustracija) Bojana Popović raspravlja i o odnosu savremnika prema primenjenoj umetnosti, o njihovim predrasudama, čežnji za stvaranjem nacionalnog stila kao i spremo prihvatanje evropske primenjene umetnosti.\nDve decenije oblikovane svetskim ratovima u istoriji primenjene umetnosti predstavljaju blistavu epohu. Satkana od mnogih krajnosti, ona je objedinila tradiciju i avangardu, opšte i lokalno, koncepte društvene angažovanosti i potrošački mentalitet, ručni i mašinski rad, unikatno i serijski umnoženo delo, elitizam i populizam, vrhunsku estetiku i otužni kič… Prisutnost primenjene umetnosti u savremenom životu bila je tolika da je ona postala deo svakodnevice i u sredinama koje ranije nisu imale razvijenu svest o njenom značaju.\nTako je bilo i u Beogradu za čije građane postaju važna pitanja poput: koga angažovati za izradu reljefa na fasadi kuće, koga za vitraž u holu, a koga za fresku u trpezariji, kod koga poručiti spavaću sobu u stilu Luja XVI, kome se obratiti za reklamiranje firme … ili s kojom lepo ilustrovanom knjigom i časopisom ugodno provesti vreme?\nObrazovanje stečeno u Parizu, Beču, Rimu, Pragu, Londonu – sredinama koje su imale dugu tradiciju u negovanju primenjene umetnosti i naklonost epohe za sintezom umetnosti, podstakli su beogradske stvaraoce da prošire svoja polja delovanja. Uzlet grafičkog dizajna doveo je do formiranja specijalista koji su ostvarili uspešne karijere baveći se novinskom i knjižnom opremom i ilustracijom, plakatima, oglasima… Novost predstavlja i pojava umetnica, koje su želele da se bave primenjenom umetnošću kao svojom profesijom, u čemu su retko uspevale. Uprkos nedostatku značajnije predistorije, uskog kruga poručilaca, bez saradnje sa fabrikantima, bez specilizovanih strukovnih udruženja, časopisa i izložbi, sa kasno osnovanom školom, ostvareni su osnovni koraci u emancipaciji i profesionalizaciji primenjene umetnosti, usaglašavanju nacionalnih vrednosti sa internacionalnim pravcima i nastala su vredna dela koja su Beogradu dala izgled otvorenog i naprednog grada evropskog duha.\nPrethodni Jugokoncert – program za novembar\nSledeći Sinhrono plivanje: X Belgrade Open


Letnja škola rolera – startuje treća grupa – Vesti FKMS Radija\nLetnja škola rolera – startuje treća grupa\nU organizaciji Dečje akademije sporta „Super junaci“, u petak počinje obuka treće grupe mališana u okviru Letnje škole rolera.\nDečja akademija sporta ”Super junaci” organizuje Letnju školu rolera za treću grupu devojčica i dečaka koja počinje 12. jula. Obuka će biti organizovana u Osnovnoj školi ”Vuk Karadžić” od 18 časova i 30 minuta.\nOrganizator je ove godine, uz podršku dobrih ljudi koji su poreklom, ili ljubavlju vezani za Knjaževac, obezbedio 18 pari rolera i izvesnu količinu štitnika. Ideja je da sva deca čiji roditelji nisu u mogućnosti da je kupe, za vreme trajanja kursa opremu dobiju besplatno.\nPrethodnoDanas se obeležava Dan nauke i 163. godine od rođenja Nikole Tesle\nSledećeUčenici Tehničke škole na profesionalnoj praksi u hotelima na Staroj planini


główna politechniki szczecińskiej : hoteli blizu, fotografije, adresa, Пољска plan, blizu, rezervacija\n> Europe > Пољска > Mongīreh > główna politechniki szczecińskiej >\ngłówna politechniki szczecińskiej (Пољска)\n: gÅ‚Ã³wna politechniki szczeciÅ„skiej\nAdresa: ul. PuÅ‚askiego 10, 70-322\nTelefon 1: 091 44949\nNa 6 minuta kolima udaljenosti od centra, ovaj hotel u ulici Narutowicza 17D sa pozicijom zapad za grad Szczecin, idealan je za otkrivanje svih lepota grada, bez obzira da li ostajete samo nekoliko daNastavakna ili planirate duži boravak.Stil ovog hotela kategorije jedna zvezdica je Porodičan za grad Szczecin. U njemu ćete naći razne usluge, a posebno n.a.. Aerodrom Goleniów se nalazi na oko 61 minuta kolima od hotela (30 kilomet(a)ra ).Sakrijte\nStil ovog hotela kategorije tri zvezdice je Porodičan za grad Szczecin. U njemu ćete naći razne usluge, a posebno n.a.. Na 6 minuta kolima udaljenosti od centra, ovaj hotel u ulici ul. Potulicka 1A sNastavaka pozicijom zapad za grad Szczecin, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Do aerodroma Goleniów možete da stignete kolima za 59 minuta (aerodrom je udaljen 29 kilomet(a)ra od hotela).Sakrijte\nNalazi se u ulici UL. MATEJKI 18, pozicija mu je zapad za grad Szczecin, a od centra je udaljen samo 7 minuta kolima.Stil hotela Neptun je Povoljan, a pruža pun komfor i usluge kao što su: Bar, RecepcNastavakija otvorena 24 sata, Perionica, Televizija, Satelitska televizija. Do aerodroma Goleniów možete da stignete kolima za 62 minuta (aerodrom je udaljen 31 kilomet(a)ra od hotela).Ima brzu internet konekciju.Sakrijte\n1,7 km Florian Kryger Stadium:


U Zaječaru održan 10. protest #1 od 5 miliona | Za media\nVečeras je u Zaječaru, kod spomenika Nikoli Pašiću, održan deseti protest "Jedan od pet miliona".\nNa skupu su govorili pisci Đorđe Miketić i Stefan Simić, koji je rekao da "nisu rešenje samo izbori, pa da opet drugi odlučuju o našoj sudbini. Večito neko drugi, kao da mi sami nismo sposobni da vodimo grad, da vodimo državu. I zato neposredna demokratija, u službi čoveka. Promena sistema iz korena". Kako je rečeno "sloboda se uvek osvajala na ulici. Tu slobodu ćemo osvojiti svi zajedno ili ćemo nestati".\nOkupljeni su se zatim prošetali Krfskom ulicom do zgrade Komiteta u kojoj se nalaze prostorije SNS-a, a potom i ulicom Generala Gambete do Gradske uprave gde su lepili nalepnice sa neispunjenim obećanjima gradske vlasti.\nU Zaječaru je večeras po deveti put održan gradjanski protest "1 od 5 miliona". Protestanti su se okupili na Trgu...Više\nU Zaječaru održan 11. protest "1 od 5 miliona"\nU Zaječaru je večeras po jedanaesti put održan gradjanski protest “1 od 5 miliona”. Protestanti su se okupili na Trgu...Više\nNa dan rođenja zaječarskog muzičara Branislava Nikolića - Floksija, koji je preminuo 2015. godine, organizuje se...Više\nNekoliko zaječarskih ulica danas bez vode do 14 časova\nZbog kvara na vodovodnoj mreži u Kozaračkoj bez vode će do 14 časova biti sledeće ulice: Dr Mišovića, Vasilije Đurović...Više


I. Đ. 2. maja 2017. 20:21\nŠefica evropske diplomatije Federika Mogerini kaže da je od ključne važnosti da Priština nastavi konstruktivno zalaganje u dijalogu sa Beogradom i primeni do sad postignute sporazume.\nMogerini i evropski komesar za pregovore o proširenju Joahanes Han danas su na odvojenim sastancima u Briselu razgovarali sa kosovskim ministrom spoljnih poslova Enverom Hodžajem.\nPortparolka Evropske komisije Maja Kocijančić za Tanjug kaže da su teme razgovora bila ”poslednja dešavanja u odnosima EU i Kosova”.\n„I EU i Kosovo dele zajedničku želju za približavanjem Kosova EU istovremeno promovišući pomirenje i regionalnu saradnju na Zapadnom Balkanu”, izjavila je Kocijančić na posle sastanka Hodžaja sa zvaničnicima Evropske komisije.\nKocijančić kaže da je Han poručio Hodžaju da je za napredak u implemetaciji Sporazuma o stabilizaciji i pridruživanju kao i Evropske reformske agende neophodno da se Kosovo usredsredi na reforme u oblasti vladavine prava i ekonomije.\nMogerinijeva posle burnog dana u Briselu: „Teškoće ostaju“\n„Vrata EU otvorena za Kosovo, prvo ispuniti uslove“\nKada je vizna liberalizacija u pitanju, Han je ponovio važnost demarkacije između Kosova i Crne Gore, rekla je Kocijaničić.\nPrema njenim rečima, Mogerini je naglasila da je od „ključnog značaja“ da Priština nastavi sa konstruktivnim zalaganjem u okviru dijaloga sa Beogradom, u kome posreduje EU, „uključujući i primenu postignutih sporazuma”.\nHodžaj se nije obratio kosovskim i srpskim medijima u Briselu. On se sutra sastaje članovima Spoljnopolitičkog odbora Evropskog parlamenta.\nHaradinaj i Pecoli sa Mogerinijevom u Briselu\n8 država EU traže od Mogerini da suzbije propagandu Rusije


Video: Guranje u špicu kao u Mad Max-u - AUTOMOBILI\n28/01/2020 4:04:17 AM\nNASLOVNA / VESTI / Video: Guranje u špicu kao u Mad Max-u\nKapiramo da nervoza, nedostatak kofeina, neispavanost mogu da budu kobni po čoveka, međutim da li ljudska glupost ima prostora u zgusnutom saobraćaju gde vrvi od učesnika.\nJedan takav primer idiotluka zabeležen je u Aziji, gde je došlo je do jedne takve situacije, iako čak i nije bila neka gužva, gde su i vozač Audija A4, i vlasnik Nissana Teane, očigledno krenuli u istu traku. Tačnije, vozač Nissana nije želeo da propusti Audi, i obrnuto. Guranje je išlo do te mere, sve dok vozač Nissan-a nije zaskočio levim centralnim delom automobila prednji kraj Audija.\nŠta su hteli da postignu ko zna, međutim pogledajte video pa procenite.\nTagoviGuranje Idioti za volanom Nezgoda Saobraćaj\nPrethodno Volkswagen je obećao agresivniji izgled za SUV i sedan vozila\nSledeće Video: Premijerno Honda S660


Naslovna Ostali sportovi Briljantne Srpkinje zgazile Dansku, u drugu fazu EP sa dva boda!\nRukometašice Srbije odigrale su najbolji meč u prvoj fazi Evropskog prvenstva u Francuskoj pošto su selekciji Danske nanele prvi poraz (25:30) na šampionatu, pa u drugu rundu, u kojoj se formiraju dve grupe, putuju sa dve pobede i jednim porazom, tačnije, dva boda.\nSrpkinje su veoma energično i motivisano ušle u duel sa Dankinjama, što je počelo da se isplaćuje već u uvodnim minutama. Za razliku od meča protiv Švedske, Andrea Lekić je bila mnogo raspoloženija za igru, baš kao i fantastična Katarina Krpež–Šlezak.\nIzabranice selektora Ljubomira Obradovića pružile su mnogo kvalitetniju partiju u odbrani u odnosu na dosadašnji tok turnira, a i koristile su praktično svaku priliku za kontru, pa je na semaforu pred odlazak na pauzu bilo četiri gola razlike za Srbiju, iako je prednost mogla da bude ubedljivija.\nSrpske rukometašice su zaigrale još agresivnije u nastavku susreta, počele su da pogađaju sa različitih pozicija, a koliko je Srbija izgledala moćnije od Danske u poslednjem meču u grupi govori i činjenica da je pobeda zapečaćena skoro dvadesetak minuta pre kraja.\nTakođe, Dankinje ni u jednom trenutku nisu imale čak ni priliku da preuzmu vođstvo. Mogle su da računaju na kvalitetan šut Jensen Ostergard (6/6), ali njene saigrače jednostavno nisu bile dovoljno koncentrisane kako bi ugrozile pobedu Srbije.\nSandra Toft je imala nekoliko odličnih intervencija u poslednjih deset minuta, pa je Dankinjama obezbedila minimalnu šansu da se rezultatski vrate u meč. Ipak, Srbija je bila daleko angažovanija u momentima kada je to bilo najpotrebnije, pa u drugu fazu putuje sa dva boda s obzirom da se pobeda nad poslednjeplasiranom Poljskom ne računa u nastavku takmičenja.\nNekada najbolja rukometašica sveta i najbolja rukometašica u pobedi nad Danskom Andrea Lekić postigla je osam golova koliko je imala i fenomenalna Katarina Krpež-Šlezak, Jovana Stoiljković i Jelena Lavko dodale su po četiri pogotka, dok je Slađana Pop-Lazić upisala tri, a Dragana Cvijić dva gola.\nNa drugoj strani, Jansen Ostergard je zabeležila šest golova, Fie Voler je dodala četiri, koliko je imala i Kristina Jorgensen, a Nilsen i Hansen su imale po tri pogotka.\nPrethodni tekstPrelistavanje sa Milanom: Tiket sa 10 parova za 260.000 dinara!\nSledeći tekstRačić debitovao za Valensiju, slepi miševi prošli u kupu!


„SPORT U ŠKOLE“ TREĆI PUT U NOVOM SADU\nTreću godinu zaredom u Novom Sadu se realizuje besplatna akcija „Sport u škole“, koju sprovodi Savez za školski sport Novog Sada uz podršku Gradskog veća i Uprave za sport i omladinu. U programu učestvuje oko 2.500 učenika iz 37 škola, među kojima će se, od ove godine, sportom baviti i mališani iz Ledinaca i sa Čeneja, a sve uz učešće 52 realizatora, 12 mentora i dva koordinatora. Program rada nije trening, već sticanje zdravih navika kod dece mlađeg školskog uzrasta i pružanja dodatne fizičke aktivnosti, jer statistika pokazuje da je više od 70 odsto mališana fizički neaktivno, tj. žive u virtuelnom svetu. Cilj projekta je da se zadovolje potrebe dece za kretanjem, da se razvija zdravstvena kultura radi očuvanja i unapređenja zdravlja, da se raznovrsnim motoričkim aktivnostima doprinese integralnom razvoju dece i stvaranju navika i da fizičko vežbanje bude sastavni deo svakodnevnog života.


Robert Redford protiv rudnika bakra – Nadlanu.com\nRobert Redford protiv rudnika bakra\nENKORIDŽ, 22.aprila 2011. (Beta-AP) - Holivudski glumac Robert Redford pokrenuo je akciju protiv eksploatacije jednog rudnika bogatog bakrom i zlatom koji se nalazi u blizini poslednjeg i najboljeg prirodnog mrestilišta lososa na svetu, u zalivu Bristol na Aljasci.\nEksploatacija rudnika bi trebalo da pomogne razvoj jugozapada američke Aljaske i glumac navodi da on nije protiv vadjenja rude već protiv "mega rudnika tamo gde im nije mesto". Redford je akciju pokrenuo na svom blogu na sajtu Hafington posta i oglasom u Njujork tajmsu koji je platio Savet za odbranu prirodnih resursa.\nU oglasu se od angloaustralijske rudarske kompanije Rio Tinto i kompanije Anglo ameriken iz Londona traži da zaliv Bristol "ostave na miru". Redford rudnik opisuje kao "katastrofu u nastajanju", dok kompanije tvrde da mogu da se bave vadjenjem ruda bez nanošenja štete ribama.


Savo Manojlović: Gradjani Srbije sačuvaće Jadar i Radjevinu\nBeta 25. novembra 2021. 08:50\nSavo Manojlović iz inicijative „Kreni-promeni“ izjavio je danas da je sinoćni masovni protest ispred Predsedništva Srbije pokazao da gradjani znaju, umeju i imaju snage da odbrane svoja prava.\nManojlović je agenciji Beta kazao da je kroz kampanju „Marš sa Drine“ veliki broj gradjana Srbije informisan o užasnim posledicama koje će nastati ukoliko država odobri Rio Tintu eksploataciju jadarita na području Zapadne Srbije.\n„Pokazali smo da je Srbija zemlja slobode, pravde i solidarnosti i da nećemo ćutati pred progonom ljudi u dolini Jadra i Radjevini. Ukoliko vlast usvoji zakone o referendumu i eksproprijaciji blokiraćemo saobraćajnice na sat vremena, a ukoliko predsednik republike potpiše zakone organizovaćemo opšte blokade širom Srbije“, istakao je on.\n„Samo naš spot protiv Rio Tinta – „Srbija nije na prodaju“, videlo je više od milion ljudi, dok je peticiju potpisalo više od 250.000 gradjana. Osnovni cilj državnih institucija trebalo bi da bude zaštita interesa Republike Srbije i njenih gradjana. Predloženi zakon o eksproprijaciji je katastrofalan, štetan i neustavan i zbog toga mora da bude povučen iz procedure“, naglasio je Savo Manojlović, ističući i zahvalnost na podršci poznatih ličnosti kao što su Filip Karadjordjević, vladika Grigorije, Ivan Ivanović i brojni dramski umetnici.


SNSD se ne bavi prenosom nadležnosti – mojKontakt portal – Radio Televizija Kontakt\nSNSD se ne bavi prenosom nadležnosti\nProdanović je za tvrdnju Pandurevićeve da SNSD zagovara prenos nadležnosti u vezi sa Izbornim zakonom BiH naglasio da “apsolutno nije riječ ni o kakvom prenosu nadležnosti”.\n“U Izborni zakon BiH moraju se ugraditi izmjene i dopune Izbornog zakona Republike Srpske, koje je usvojila Narodna skupština Srpske, jer bi se u protivnom moglo desiti da dodjela mandata ide u skladu sa starim zakonom”, rekao je Prodanović.\nOn je naveo da je u ovim izmjenama i dopunama zakona potrebno inkorporirati nazive opština u skladu sa odlukom Ustavnog suda i teritorijalnom organizacijom Republike Srpske.\nProdanović je pojasnio da je parlament Srpske usvojio izmjene i dopune Izbornog zakona Srpske koje se odnose na to da Srpska sada ima devet izbornih jedinica i da je broj poslaničkih mandata ostao isti u skladu sa Ustavom Srpske.\nPrema njegovim riječima, ta odluka je u skladu sa nadležnošću i obavezom da parlament entiteta jednom u četiri godine razmatra mogućnost promjene broja mandata ili izmjene teritorija izbornih jedinica.\n“Nas bi radovalo ukoliko bi SDS pokrenuo inicijativu da izbore u Republici Srpskoj provodi republička izborna komisija, a ne Centralna izborna komisija BiH na način kako su oni pri donošenju Izbornog zakona BiH glasali u parlamentu BiH”, rekao je Prodanović.\nKomentarišući zahtjev SDS-a da se raspiše referendum za donošenje zakona o ispitivanju porijekla imovine, Prodanović je istakao da je to pitanje u potpunosti definisano postojećim zakonodavstvom u Srpskoj, prema kojem svako mora da odgovara za nelegalno stečenu imovinu.\nOn je ocijenio da je riječ o propagandnoj kampanji SDS-a, koji se ne bi mogao pohvaliti zalaganjem za ispitivanje porijekla imovine, “jer su ljudi iz SDS-a ozbiljno umiješani u različite afere i kampanje i nisu dobar primjer za zalaganje ispitivanje porijekla imovine”.


Šta su Zimske olimpijske igre bez Rusa - 10.12.2017, Sputnik Srbija\nŠta su Zimske olimpijske igre bez Rusa\nGost Sputnjika je Aleksandar Šapić, legenda jugoslovenskog i srpskog sporta, aktuelni predsednik Opštine Novi Beograd. 10.12.2017, Sputnik Srbija\nsputnjik intervju, radio, novi beograd, aleksandar šapić, mok, zimske olimpijske igre 2018\n21:30 10.12.2017 (Osveženo: 21:37 10.12.2017)\nGost Sputnjika je Aleksandar Šapić, legenda jugoslovenskog i srpskog sporta, aktuelni predsednik Opštine Novi Beograd.\nMeđunarodni olimpijski komitet doneo je odluku da dozvoli ruskim reprezentativcima da se takmiče na Olimpijskim igrama u Pjongčangu 2018. godine, ali će reprezentacija biti nazvana „olimpijski sportisti iz Rusije“.\nSa jednim od najboljih sportista sveta razgovaramo o odluci Međunarodnog olimpijskog komiteta, pitamo ga kako će Igre izgledati bez ruskih reprezentativaca.\nŠapić govori i o situaciji u kojoj bi mogli da se nađu reprezentativci Rusije ako odluče da odu na takmičenje, da posle godina rada, truda, izgaranja, na jednom od pobedničkih postolja slušaju himnu koja nije himna njihove zemlje.\nRazgovaramo i o izborima za Skupštinu Grada Beograda. Šapić je, iako je do izbora ostalo još tri meseca, najavio da će se boriti za mesto gradonačelnika.


Evropa rešila da testira vojnu moć Srbije! - Stigao poziv za Vučića... | Borba Info\nHome/Aktuelno/Evropa rešila da testira vojnu moć Srbije! – Stigao poziv za Vučića…\n“Ovi akti su u suprotnosti sa međunarodnim sporazumima koji imaju za cilj da osiguraju red i stabilnost u tom delu regiona.”\nMinistarstvo Evrope i spoljnih poslova Albanije pozvalo je Srbiju da “povuče oružane snage upućene na granicu sa Kosovom”.\nPozvali su Srbiju i da radi na hitnoj deeskalaciji situacije!\n“Ovi akti su u suprotnosti sa međunarodnim sporazumima koji imaju za cilj da osiguraju red i stabilnost u tom delu regiona.\nPozivamo Srbiju da povuče oružane snage upućene na granicu sa Kosovom i da radi na hitnoj deeskalaciji situacije.\nPozivamo sve aktere da pokažu suzdržanost i odmah pređu na dijalog, kao jedini način da se krene napred i reše otvorena pitanja u duhu saradnje, kojoj je Albanija nepovratno posvećena, u svojim bilateralnim i multilateralnim naporima”, poručuju iz ovog ministarstva.\nTag"povuče granica Kosovo i Metohija Ministarstvo Evrope i spoljnih poslova Albanije oružane snage pozvalo srbija\nPrevious Putin ponovo proigrava “shizofreniju” na Zapadu: Volodin će ponovo biti izabran!\nNext Skok vladike Jovana, je poruka svim Srbima – koliko vere, je potrebno… – VIDEO


Feng šui: Evo kako da pojačate dotok novca u svoj dom - Srećna Žena\nHomeDekorFeng šui: Evo kako da pojačate dotok novca u svoj dom\nјан. 30, 2016 at 8:24 pm\nFeng šui: Evo kako da pojačate dotok novca u svoj dom\nMnogi od nas imaju naviku da gužvaju novčanice po džepovima ili ostavljaju na raznim mestima po kući. Kad počnete da zapostavljate novac, i on će početi da zapostavlja vas. Zato vodite računa da su vam priznanice uvek lepo složene, spakujte kućne račune u lepe koverte ili plastične futrole u živim bojama. Držite ih na levoj strani pisaćeg stola, gde je vaše mesto novca u radnom prostoru – prenosi lisa.rs.\nLozinka na Fejsbuku ljubav ne čuva\nPrecizan NEDELJNI HOROSKOP od 31. januara do 6. februara


Predsednica Vlade Ana Brnabić sastala se sa predstavnicima digitalne zajednice - Radio televizija Pančevo\n25. marta 2020. 0292\nPredsednica Vlade Republike Srbije Ana Brnabić sastala se danas sa predstavnicima digitalne zajednice, IT i inovativnih kompanija i startapova. Na sastanku se razgovaralo o tome na koji način oni mogu da pomognu u predlaganju inovativnih rešenja u borbi protiv virusa COVID-19.\nBrnabić je istakla da je cilj da se naši najpreduzimljiviji i najpametniji ljudi uključe i pomognu u rešavanju problema masovnog testiranja kako bi se sa tim započelo što pre.\n”Razmatramo probleme koje imamo, pre svega koliko kapaciteta imamo u Srbiji za masovno testiranje, za uzimanja uzoraka i obrade testova. Želimo da zajedno uradimo dobra IT rešenja kako bismo na najbolji način kontrolisali taj proces, koji treba da bude otvoren i da svi dobijaju najbolje informacije”, istakla je Brnabić.\nPredsednica vlade rekla je da očekuje da ćemo već sutra moći značajno da povećamo kapacitete za testiranje. ”Pored Instituta Torlak i Instituta za javno zdravlje Vojvodine, radimo na tome da se uključe i Klinički centar Srbije i Institut za javno zdravlje Niš”, istakla je Brnabić.\nOna je dodala da se sa kineskim partnerima radi na tome da imamo još jednu veliku laboratoriju koja može da obrađuje između 2.000 i 3.000 testova dnevno u Kliničkom centru Srbije.\n”Prioritet nam je da u što kraćem roku imamo što više testiranja. Upravo zato nam je važno da ovde svi zajedno radimo. Zato sam kao predsednica vlade i pozvala privatni sektor da se uključi i da zajedno radimo na tome da rešimo ovaj problem na najbolji i najefikasniji način”, naglasila je predsednica Vlade Srbije.\nNebojša Đurđević, generalni direktor, Inicijativa ”Digitalna Srbija”, rekao je da su se članovi Inicijative, odmah nakon poziva premijerke, okupili i razmotrili više ideja kako bi se rešio problem kapaciteta za masovno testiranje.\nĐurđević je pojasnio da, s obzirom na to da se mora hitno reagovati, sada se može početi sa manuelnim protokolima koji će da koriste postojeće tehnologije, a onda bi se dodavala naprednija IT rešenja kojima bi se omogućila veća masovnost.\n”Mislim da smo došli do prilično dobrih ideja i konkretnih predloga kako to može da sa ostvari. Ključni su sledeći koraci, radimo svi zajedno – privatni i javni sektor, kako bi se to implementiralo na najbolji način”, rekao je Đurđević.\nFK Železničar u vanrednim okolnostima\nPredsednik Vučić: Morali su da povuku Rosu, za ZSO im nista ne verujem\nNikola Toadjer 24. juna 2020. 5. septembra 2020.\nPančevačka gatara negirala ubistvo iz 2009.\nAleksandra Miloševska 13. septembra 2020.


Kada bi se parlamentarni izbori održali u nedelju, Srpska napredna stranka osvojila bi apsolutnu većinu, a zanimljivo je da bi još čak četiri liste prešle cenzus.\nPrema poslednjem istraživanju koje je agencija "Faktor plus" uradila u saradnji sa "Blicom" od 30. aprila do 8. maja, naprednjaci bi na parlamentarnim izborima osvojili 55 procenata glasova. Nema velike razlike ni u rejtinzima ostalih političkih organizacija. Savez za Srbiju osvojio bi 10,5 odsto, Socijalistička partija Srbije 9,8 procenata, a Pokret slobodnih građana pet. Vladimir Pejić iz agencije "Faktor plus" kaže za naš list da nije ni realno očekivati veće promene na mesečnom nivou.\n- SNS je utvrdio svoju poziciju i pokazalo se da dosadašnja strategija opozicije ne daje rezultate u javnom mnjenju - kaže Pejić za "Blic".\nZanimljivo je da je "Faktor plus" u istraživanje prvi put uvrstio potencijalnu koaliciju Srpskog patriotskog saveza Aleksandra Šapića i Demokratsku stranku Srbije, a te dve stranke osvojile bi 6,6 procenata glasova.\n- Ovo je prvo istraživanje u tom pravcu. Ljudi još ne prepoznaju tu koaliciju, to je više bila naša ideja da ih spojimo u istraživanju. Pokazalo se da u koaliciji Šapićev SPAS i DSS imaju više nego u prostom zbiru, a to ukazuje da mogu da imaju perspektivu i više domete od onoga što sada vidimo - objašnjava Pejić.\nOn kaže da to ne čudi jer dve pomenute opcije imaju slične politike i nisu "sabrane bez veze".\n- Miroljubivi su, po mom mišljenju i previše fini za ovu političku scenu. To može da bude prepoznato i nagrađeno, ali među političkim vukovima kakve imamo ta gandijevska pristojnost ne mora da garantuje uspeh - kaže on i dodaje da se time pokazuje da deo opozicije koji protestuje nije jedina opozicija, a postojanje više opcija za Srbiju je dobro. Ostatak opozicije, kaže, ne treba da gleda na ovu koaliciju kao na opasnost niti vlast treba da ih potcenjuje.\n- Koalicija SPAS-a i DSS otvorila bi mogućnost za još neki politički blok, pre svega građanski u kojem bi možda bili LDP, LSV, kao i organizacije proistekle iz PSG i DJB i druge koje se još nisu svrstale.\n- Biće zanimljivo ukrupnjavanje DS-a. Pojedinci među demokratama se već ističu i pokušavaju da stvore kontratežu Đilasu i Jeremiću unutar SzS. Tu mislim na Balšu Božovića, koji je imao nekoliko zapaženih akcija, na otvoreni front Aleksandre Jerkov sa Šešeljom, na nekoliko dobrih izjava Gordane Čomić i Radoslava Milojičića - zaključuje Pejić uz konstataciju da je zdrava DS potrebna Srbiji.\nOn kaže da je očigledno da svi učesnici SzS zauzimaju pozicije - Đilas je napravio svoju stranku, Jeremić govori da kontinuirano jača Narodnu stranku i u tom smislu dolazi i ukrupnjavanje u jačanje DS-a.\nAgencija Faktor plus\nIZBORI NA KOSOVU Sedam stranaka manjinskih zajednica predalo liste


RTS :: Tužilaštvo u Jagodini pokrenulo slučaj "Palma"\nHronika Tužilaštvo u Jagodini pokrenulo slučaj "Palma"\nutorak, 20. apr 2021, 10:36 -> 20:34\nViše javno tužilaštvo u Jagodini formiralo je predmet na osnovu tvrdnji Marinike Tepić na račun predsednika Skupštine opštine Jagodine i lidera JS-a Dragana Markoviće Palme, ali i još nekih osoba, za podvođenje žena. Predmet je formiran i na osnovu zahteva koji je danas podneo Tužilaštvu Marković, za utvrđivanje svih okolnosti u vezi sa navodima sa konferencije za novinare Marinike Tepić.\nPotpredsednica Stranke slobode i pravde Marinika Tepić iznela je optužbe na račun Markovića, ali i još nekih osoba, za podvođenje žena i devojčica u Jagodini.\nNa konferenciji za novinare u sedištu SSP-a emitovan je i snimak navodnog svedočenja muškarca čiji je identitet zaštićen i lik zamagljen, a koji tvrdi da je upućen u te slučajeve.\nMarković je održao konferenciju za novinare na kojoj je čitav slučaj nazvao izmišljotinom.\nDragan Marković Palma rekao je da odgovorno tvrdi da su izjave protiv njega "laž". "Zbog ovoga neko mora da ide u zatvor ili Marinika Tepić ili ja. Marinika Tepić mora sve da dokaže", rekao je Marković.\nPartije, nevladine organizacije i političari pozivaju nadležne da hitno ispitaju optužbe za podvođenje devojčica i žena u Jagodini i navodnu umešanost Dragana Markovića i drugih visokih funkcionera.


Ljetujmo u Crnoj Gori dobar primjer društvene odgovornosti | Aktuelno\nAkcija “Ljetujmo u Crnoj Gori”, koju realizuje Crnogorski elektrodistributivni sistem, dobar je primjer kako društvene odgovornosti prema zaposlenima, tako i doprinosa domaćoj turističkoj privredi u ovim vanrednim okolnostima, ocjenjuju u Nacionalnoj turističkoj organizaciji.\nKako je saopšteno iz CEDIS-a, kompanija tom akcijom nastoji da podrži domaću turističku privredu i, u granicama raspoloživih mogućnosti, makar i diskretno ublaži negativne efekte epidemije novog korona virusa na ovu privrednu granu.\nCEDIS svojim zaposlenima nudi participiranje u troškovima za boravak u crnogorskim hotelima, sa kojima posredstvom sindikalnih organizacija ima ugovorni odnos, u visini od 30 odsto. Osim učešća u troškovima, zaposlenima je omogućeno i da ostatak troškova otplate na deset mjesečnih rata, dok će CEDIS hotelijerima kompletan iznos uplatiti u vrijeme realizacije aranžmana.\n“CEDIS sa oko 1350 zaposlenih, jedna je od najvećih kompanija u Crnoj Gori i u tome smo, prilikom osmišljavanja akcije, prepoznali potencijal. Stimulisati finansijskim olakšicama ovako brojan kolektiv kako bi dane odmora proveli u crnogorskim hotelima je, istovremeno, s obzim na razmjere krize u turizmu, podsticaj za hotelijere, ali i za zaposlene dodatna potvrda odgovornog odnosa kompanije. “Ljetujmo u Crnoj Gori” je proizvod iskrene želje da, u granicama naših mogućnosti, stanje u turizmu poguramo na bolje”, istakao je izvršni direktor CEDIS-a Zoran Đukanović.\nIz sindikalnih organizacija SOZ i SO CEDIS, uz čije posredovanje se akcija i organizuje, ističu izuzetnu zainteresovanost hotela za učešće u akciji. Takođe, sudeći po prvim reakcijama zaposlenih i broju realizovanih aranžmana svega nekoliko dana od početka akcije, može se očekivati da će značajan dio CEDIS kolektiva iskoristiti ove benefite.\nU Nacionalnoj turističkoj organizaciji prepoznaju značaj akcije koja ima za cilj da se građanima omogući ljetovanje po povoljnim uslovima.\n“Važno je da u ovoj godini podržimo nacionalnu ekonomiju, kako kroz promociju, tako i kroz posebne povoljnosti i akcije kojim ćemo stimulisati građane Crne Gore da provedu odmor u svojoj zemlji”, naglasili su iz NTO.\nPredsjednik Crnogorskog turističkog udruženja CTU Žarko Radulović je istakao da su ovakve akcije višestruko značajne.\n“Upravo se na ovaj način potvrđuje da je brza i sinhronizovana reakcija na novonastale okolnosti kroz saradnju sindikalnih organizacija, kompanija poput CEDIS-a, NTO i turističkih privrednika, nužna za ublažavanje ekonomske krize sa kojom se suočava, ne samo turizam, nego i cjelokupan ekonomski sistem države. Ono što je važnije od svega je da će se novac trošiti u Crnoj Gori, a kroz pripadajuće poreze velikim dijelom vratiti u državnu kasu “, zaključio je Radulović.\nLJetujmo u CG\nEKONOMIJA Aktuelno - 17.10.2020-14:37\nKorisnici elektrodistributivnog sistema u septembru su preuzeli šest odsto manje električne energije u odnosu na isti period prošle godine, saopštio je CEDIS. Tako je u...\nCRNA GORA Aktuelno - 15.10.2020-16:25\nCrnogorski elektrodistributivni sistem nije odgovoran za aktivnosti na obali Lima i oštro osuđujemo svako neosnovano iznošenje informacija i krajnje neprofesionalno targetiranje CEDIS-a na osnovu...\nCRNA GORA Aktuelno - 11.10.2020-09:31\nZbog planiranih radova na mreži danas će bez napajanja električnom energijom ostati: Herceg Novi – u terminu od 11 do 12:30 sati: Bijela, Kamenari. Pljevlja – u terminu...


Izvestilac EP: Važno je finansijski pomoći zemljama Zapadnog Balkana i ova poruka govori o budućnosti procesa proširenja\nIzvestilac Evropskog parlamenta za Zapadni Balkan Tonino Picula kaže da je u situaciji globalne krize izazvane korona virusom važno da EU finansijski pomogne zemljama koje geografski pripadaju Evropi i okružene su zemljama članicama.\n-To je i politička poruka koja govori o budućnosti procesa proširenja, kaže Picula.\nTonino Picula je tokom debate u Evropskom parlamentu o hitnim merama EU za ublažavanje posledica korona virusa zjavio da nema celovite strategije EU za suzbijanje pandemije ukoliko ta strategija ne uključuje i zemlje Zapadnog Balkana.\nOn je pozdravio odluku Evropske komisije da odobri paket hitne pomoći zdravstvenim sistemima zemlja Zapadnog Balkna u vrednosti od 38 miliona evra uz relokaciju 373 miliona evra za društveni i ekonomski oporavak regiona.\nEvropski parlament na vanrednom zasedanju u Briselu odobrava odluku o finansijskoj pomoći zemljama članicama i zemljama koje su u procesu pregovora o ulasku u EU, a koje su ozbiljno pogođene vanrednim stanjem u obalasti javnog zdravlja.\nPicula: Nema klauzula na putu Crne Gore ka EU\nHrvat Picula imenovan za izvestioca za Crnu Goru


Na Jahorini 15 centimetara snijega FOTO – ASinfo Portal\nDirektor za tehniku i ski-staze u Olimpijskom centru “Jahorina” Bojan Tupović izjavio je da na Jahorini pada snijeg čija je visina oko 15 centimetara, te da su specijalizovane mašine za pravljenje ski-staza angažovane na stazama Poljice i Ogorjelica.\nTupović je rekao da za prvo “gaženje” ima dovoljno snijega, ali da njegova visina treba da iznosi minimalno od 30 do 40 centimetara da bi staze bile puštene u funkciju.\n“Nadamo se da će u naredna dva dana pasti dodatnih 15 centimatara da bi mogli da stavimo u funkciju bar ski-lift Poljice”, pojasnio je Tupović.\n“Mi smo spremni, staze su tehnički obezbijeđene u skladu sa bezbjednosnim standardima”, napomenuo je Tupović.\nPrema njegovim riječima, Olimpijski centar “Jahorina” će, se obzirom na to da se očekuje pad temperature vazduha ispod četiri stepena Celzijusa, pokrenuti sistem vještačkog osnježavanja i početi da pravi vještački snijeg na stazi Prača /Skočine/, koja bi uskoro trebalo da bude u funkciji, moguće i prije otvaranja ski-sezone.\nTupović je istakao da Olimpijski centar “Jahorina” obećava nezaboravni zabavni program, koji je planiran za svečano otvaranje nove skijaške sezone 14. decembra.\nPrvog dana otvaranja 14. decembra ispred hotela “Bistrica” za posjetioce će biti organizovan besplatan koncert DŽenana Lončarevića.\nDrugog dana će u prijepodnevnim časovima biti održane EJOF čelendž trke, a za veče su planirane zabave na nekoliko lokacija na Jahorini, kao što su u hotelu “Lavina”, te di-džej zabava u kafeu “Pegi”.\nTrećeg dana otvaranja sve goste očekuje “Total TV parti” na platou Poljice, a specijano iznenađenje biće nastup Miroslava Ilića ispred hotela “Bistrica”, te otvaranje “Ajs kluba” uz nastup Aca Živanovića.\n“Sve posjetioce Jahorine u novogodišnjoj noći zabavljaće jedan od najboljih muzičara sa ovih prostora Željko Joksimović besplatnim koncertom ispred hotela `Bistrica`, dok na proljeće svi sa ushićenjem očekujemo prvi `Egzit festival na snijegu` predviđen za mart 2018. godine”, napomenuo je Tupović.\nНЕПРИЈАТНА ПИТАЊА ЗА АРНОА ГУЈОНА НА ТВ Н1: Морао да се правда зашто помаже Србима на Косову?!


Ulaganja u novovaroško zdravstvo — ZoomUe\nUlaganja u novovaroško zdravstvo\nby Zoran Đurović · februar 10, 2019\nNOVA VAROŠ – Značajna ulaganja u novovaroško zdravstvo planirana su tokom 2019 godine, kaže direktor Doma zdravlja doktor Branko Popović.\nOn navodi da je proširenje parking prostora, nabavka specijalizovanog vozila za hemodijalizu, novih EKG aparata za potrebe službi hitne pomoći i pedijatrije, prioritet u ovoj godini. Isto tako, u planu je i nastavak ulaganja u opremu neophodnu za laboratoriju, stomatologiju i bolnička odeljenja.\n– Planiramo da u godini koja je tek počela nabavimo jedno specijalizovano vozilo sa sedam sedišta, za prevoz pacijenata koji odlaze u Prijepolje na hemodijalizu. Nastavićemo sa obnovljanjem laboratorijske opreme kao i opreme u drugim službama Doma zdravlja. Gradićemo još jedan parking prostor, koji će biti smešten ispod zgrade gde se nalaze dečije odeljenje i ginekologija – kaže doktor Popović.\nU budžetu opštine Nova Varoš za unapređenje zdravstva planirano je 5 miliona dinara.\nTags: direktor Doma zdravlja doktor Branko PopovićOpština Nova Varoš\nZlatibor lako sa Slobodom (VIDEO)\nby Zoran Đurović · Published decembar 5, 2018\nby branko · Published mart 2, 2016\nNext story U 2019. petnaest izložbi u Gradskoj galeriji Požega\nPrevious story SNS : Užičani prozreli reciklirane lidere kojima je istekao rok trajanja


Drugi dan jesenje škole posmatračke astronomije – Astronomsko udruženje "Eureka" – Kruševac\nTreći dan jesenje škole posmatračke astronomije\nDrugi dan jesenje škole posmatračke astronomije\nBy AU "Eureka" in Eureka novosti, Izveštaji, Projekat "Jesenja škola astronomije"\nU subotu 26. oktobra održan je drugi čas prve jesenje škole posmatračke astronomije. Danas je na redu bila tema svetlosnog zagađenja i kretanja nebeskih objekata. Na početku Stefan Anđelković je polaznike upoznao sa problemom svetlosnog zagađenja, da zapravo ti nije samo astronomski već i ekološki problem. Upoznao je prisutne sa vrstama svetlosnog zagađenja i načinima kako se protiv njega možemo boriti sa konkretnim primerima iz prakse.\nNakon Stefana Zoran Tomić je prisutne upoznao sa projektom merenja svetlosnog zagađenja u Kruševcu. Svi prisutni su dobili insturkcije i formulare koje će koristiti u periodu posle 2. oktobra kako bi iz svoje sredine izmerili nivo svetlosnog zagađenja i napravili novu mapu svetlosnog zagađenja u Kruševcu.\nNa red je došla priča o prividnom kretanju nebeskih objekata. Zoran je prisutnima objasnio zašto na nebu možemo videti da se planete kreću, kako se kreću i kako su to antički astronomi objasnili. Bilo je reči o geocentričnom i heliocentričnom sistemu, Koperniku i Galileju, zatim o Kepleru i njiegovim zakonima i na kraju nešto više o Isaku Njutnu i zakonu gravitacije.\nNa kraju prisutni su upoznati sa totalnim pomračenjem Meseca koje nam prethodi i objašnjen je način na koji do tog fenomena dolazi.\nFotografije sa današnje aktivnosti možete videti u galeriji.\nOvaj projekat se realizuje u saradnji sa resurs centrom Edukativni centar Kruševac u okviru programa Mladi su Zakon – Ministarstvo omladine i sporta.


VELIKI FORUM SAM: Država mora da smanji broj javnih preduzeća - Nira Press\nPočetna » VELIKI FORUM SAM: Država mora da smanji broj javnih preduzeća\nIako je privatni sektor efikasniji od javnog, i za jedan i za drugi treba da važi isti kriterijum uspešnosti – naglasili su učesnici Velikog foruma SAM-a i upozorili da država mora da prekine praksu da socijalnu politiku vodi preko javnih preduzeća\nDržava mora da poboljša upravljanje u javnim preduzećima i produktivnost, a da smanji birokratiju, korupciju i nivo subvencija da bi ih učinila efikasnijim i konkurentnijim na tržištu, ocenjeno je na skupu Srpske asocijacije menadžera (SAM) koji je uz podršku američke agencije USAID održan u Beogradu 1. juna. Ovaj Veliki forum SAM-a imao je za temu „Država kao menadžer“ sa pitanjima – treba li država da kontroliše toliko toga u državi, može li država da preuzme ulogu ozbiljnog menadžera, da li javni sektor može i treba da se meri sa privatnim. Boris Begović, predsednik Centra za liberalno-demokratske studije (CLDS) je u uvodnom izlaganju upozorio da bi do kraja godine deficit budžeta mogao da dostigne oko 200 milijardi dinara (oko 1,7 milijardi evra), a visina javnog duga oko 55 odsto bruto domaćeg proizvoda (BDP), ukoliko se nastave negativne tendencije u domaćoj ekonomiji.\n– U Srbiji ima 1.340 preduzeća pod državnom kontrolom, sa ukupno oko 100.000 radnika, koja su u 2010. godini imala gubitke od oko milijardu evra ili 3,5 odsto BDP, a ukupne subvencije i transferi tim preduzećima u 2011. Iznosili su oko 2,3 odsto BDP-a, naveo je Begović, postavljajući pitanje adekvatnosti upravljanja tim preduzećima.\nPo njegovim rečima, država mora da smanji broj javnih preduzeća, da poboljša njihovo upravljanje i poveća produktivnost, da smanji nivo subvencija, kako bi ih učinila efikasnijim i konkurentnijim na tržištu.\nIako je privatni sektor efikasniji od javnog, i za jedan i za drugi treba da važi isti kriterijum uspešnosti, naglasio je Begović i upozorio da država mora da prekine praksu da socijalnu politiku vodi preko javnih preduzeća. „Zadržavanje neprofitabilnih preduzeća nije kupovina socijalnog mira, to je kupovina političkog mira. Socijalni mir se obezbeđuje dobrim, transparentnim programima poslovanja“, kazao je Begović. On je istakao da je nužna štednja i države i građana i podsetio da se predsednik Demokratske stranke Boris Tadić nedavno „založio za štednju na nivou države, ali ne i na nivou građana“.


"UVREDLJIVI CITATI KOJI OMALOVAŽAVAJU" Poverenica upozorila na neprimerene citate Đorđevića\nPoverenica za zaštitu ravnopravnosti Brankica Janković upozorila je na "krajnje uvredljive i neprimerene citate" koje je ministar za rad, zapošljavanje, boračka i socijalna pitanja Zoran Đorđević danas upotrebio na konferenciji povodom Međunarodnog dana žena.\nBez obzira što ih je napisao Jovan Dučić, ovakvi stavovi od pre jednog veka omalovažavaju i vređaju dostojanstvo svih žena u našem društvu, navodi Poverenica u saopštenju za medije koje je naslovljeno kao "Upozorenje".\n"Umesto da se suzbijaju, na ovaj način se grubo podržavaju rodne predrasude o neravnopravnosti žena", smatra Janković, te, imajući u vidu da su žene u velikoj meri izložene diskriminaciji i da se u javnom prostoru i dalje izložene diskriminatornim i seksističkim izjavama, ona poručuje da učesnici javnog i političkog života moraju da budu dodatno odgovorni za svaku izgovorenu reč i dužni su da doprinose razgradnji rodnih stereotipa.\nIzmeđu Zorane Mihajlović i Zorana Đorđevića već je bilo OKRŠAJA zbog žena, a sada je usledila nova PACKA\nPrethodno je na obraćanje ministra reagovalo Koordinaciono telo za rodnu ravnopravnost, kojim predsedava potpredsenica vlade Zorana Mihajlović, a koje je navelo da su Dučićevi stihovi neprimereni, da vredaju žene u Srbiji i nanose štetu borbi za rodnu ravnopravnost.\nMinistar se, inače, u međuvremenu izvinio svim građankama Srbije koje je, kako navodi u saopštenju za medije, nenamerno uvredio pročitavši pesmu Jovana Dučića.\nĐorđević je, inače, ranije danas bio domaćin konferencije "Žene iz ruralnih krajeva - ravnopravne građanke Srbije", gde je nakon uvodnog obraćanja poželeo da ženama čestita praznik citirajući Dučića i Andrića i navodeći, između ostalog sledeće poruke: "Sve žene vole bogataše, jer je žena uvek sirota. Pametnih se boje... Ona uvek podlegne jačem, a ne lepšem i umnijem, ni boljem i milijem".\nPoverenica sa predstavnicima UIPS o zapošljavanju osoba sa invaliditetom\n"JAVILO NAM SE NA STOTINE ŽENA" Poverenica: Oceniti ustavnost dela Zakona o finansijskoj podršci\nPoverenica osudila ponašanje poslodavaca: Nakon porodiljskog žene u Srbiji su diskriminisane, to mora da se menja


Počeo Sajam za decu – MAMIN SVET\nHome Kuda s decom\tPočeo Sajam za decu\nby Mamin svet 17. oktobra 2014. 1 comment\nDečiji Campina fruttis sajam održava se po 14. put! Juče je svečano otvoren dečiji sajam sa dugom tradicijom i najčešće ogromnom posetom. „Vojska“ roditelja i dece imaće prilike da naredna dva dana, tokom vikenda od 10 – 19 časova u Hali 3 beogradskog Sajma, uživa u raznovrsnom programu na bini i sportskom terenu, velikom broju nagradnih igara i takmičenja, druženju sa animatorima i likovima iz crtanih filmova, a roditelji u mogućnosti da kupe proizvode za decu sa popustima i do 30 odsto.\nDok se na bini smenjuju nastupi dečijih horova, pozorišnih predstava, folklornih društava, baletskih grupa i ostalih grupa dečijeg stvaralaštva, na sportskom terenu se vodi borba među mališanima koji učestvuju u nagradnim igrama i takmičenjima na Dečijem sajmu.\nKao i svake godine, Saobraćajna policija se i ovoga puta druži sa decom i podučava ih osnovnim pravilima ponašanja u saobraćaju, zatim Žandermerija sa kojima prolaze posebnu obuku, a tu su i vitezovi iz Svibor saveza Srbije, koji su prava atrakcija kod mališana.\nPrvi put na sajmu, specijalan program pripremio je i Teniski savez Srbije, tako da će mališani moći da se oprobaju i u ovom sportu na dva teniska terena koja će biti postavljena u okviru hale 3..\nU svakoj ulici na Dečijem sajmu, na štandovima izlagača smeštene su razne vrste aktivacija za najmlađe, kreativne radionice, likovni kutak, dok roditelji na štandovima mogu dobiti informacije o velikom broju brendova i novih proizvoda namenjenih kako deci tako i čitavoj porodici.\nPočeo Sajam za decu was last modified: 17 oktobra, 2014 by Mamin svet\nMAMIN SVET Gde za vikend? Dečiji sajam, Kids fest i obavezno #milionrazloga šetnja - MAMIN SVET 18. oktobra 2014. at 09:56\n[…] mnogo proizvođača proizvoda za decu, a ponešto i kupite, dok se klinci dobro provode, obiđite 14. Campina fruttis sajam, na Sajmu, koji traje do kraja […]


Kobi Brajant rasturio Jutu, Detroit bolji od Majamija\nJoš mnogo pre početka ovogodišnjeg NBA šampionata, američki mediji stvorili su atmosferu da u debati o najboljem košarkašu sveta ima mesta za samo dva imena – Lebron Džejms i Dvejn Vejd. Potom su to u tradicionalnoj anketi na zvaničnom internet sajtu najjače lige sveta potvrdili i generalni menadžeri NBA timova.\nJedna od dve sinoć odigrane utakmice možda je najbolja potvrda da je trka između Lebrona i Dvejna i dalje samo za drugo mesto i da ljudi suviše olako zaboravljaju da trenutno najbolji košarkaš na planeti - igra za Los Anđeles Lejkerse i ima tek 28 godina. U duelu sa Jutom, koja i dalje ima najbolji skor u ligi ove sezone, Kobi Brajant se potrudio da podseti košarkaški svet koliko dominantan može da bude.\nJuta je doputovala u Los Anđeles kao najprijatnije iznanđenje ove sezone i tim sa najboljim skorom u celoj ligi, ali čak ni odlična odbrana "džezera" predvođena Andrejem Kirilenkom, nije imala rešenje za Kobija Brajanta, koji je odigrao najbolji meč od legendarnog susreta sa Torontom, u kome je krajem januara postigao 81 poen. Najbolji strelac NBA lige u prošloj sezoni ubacio je Juti 52 poena, uz izvanredan šut iz igre (19-26) i sa linije slobodnih bacnja (12-15) za ubedljiv trijumf Lejkersa – 132:102. Posebno raspložen Kobi je bio u trećoj četvrtini, kada je pogodio svih devet šuteva iz igre i svih 10 sa penala, i izjednačio svoj klupski rekord sa 30 poena u tih 12 minuta.\nDa ga je Fil Džekson pustio da odigra i poslednjih 36 sekundi, možda bi pao i rekord Džordža Gervina, koji je jednom ubacio 33 poena u trećoj četvrtini. No, i bez rekorda, Kobi je pokazao da je letošnja operacija kolena prošlost, a Fil Džekson, sa sebi nesvojstvenim pozdravom na kraju (vidi sliku), da je Brajant sinoć možda odigrao i savršenu utakmicu.\nKošarkaši Majamija želeli su treću pobedu u seriji, ali nisu baš imali sreće u rasporedu, pošto su im u goste stigli pobedničlki raspoloženi Pistonsi. Dvejn Vejd je pružio slabiju partiju nego u prethodna dva trijumfa, loše šutirao iz igre (5-23) i završio s 21 poenom, a Detroit je predvođen Ričardom Hamiltonom, koji je ubacio 24, na Floridi došao do sedme uzastopne pobede – 87:85. Pistonsi nisu bili mnogo bolji od domaćina, ali su uspeli da sačuvaju prednost, koju im je trojkom pet minuta pre kraja doneo Rašid Valas. U poslednjih 67 sekundi Vejd je imao tri prilike da donese vođstvo svom timu, poslednju dve sekunde pre završetka, ali je svaki put bio neprecizan.\nMajami – Detroit 85:87\n(Vejd 21, 8 as, 5 sk, Haslim 20, 10 sk, Rajt 11, 7 sk, Morning 10, 6 sk - Hamilton 24, Prins 12, 8 sk, Bilaps 11, 7 as, 5 izg. lop, Marej 10, Valas 8, 9 sk, 2 bl)\nL. A. Lejkers – Juta 132:102\n(Radmanović 3, 1-2, -, 1-3, 5 sk, 3 as. za 9 minuta, Brajant 52, Evans 17, 5 sk, Odom 14, 11 sk, 8 as, Volton 10 – Buzer 26, 7 sk, 5 as, Vilijams 13, 9 as, Milsep 13, 7 sk, Kirilenko 12, 5 sk, 2 bl, Okur 11)


Garčević o otvorenom pismu zvaničnicima SAD: Atmosfera devedesetih u regionu zbog poteza Beograda - PORTAL REVIJE FOKUS\nOctober 17, 2021 administrator\tNo Comments\n“Naše organizacije i zajednice preduzele su ovaj istorijski zajednički apel jer je prijetnja toliko velika da smo prepoznali da samo naša kolektivna akcija može spriječiti Vučićev režim da ostvari svoje najzlokobnije spletke. Ukratko, uvjereni smo da će se, ako ne dođe do povratka američkog vodstva i primata na Zapadnom Balkanu, vlada Srbije osjećati ohrabrenom da dodatno rasplamsa regionalne tenzije s ciljem da nastali haos iskoristi za postizanje svojih geopolitičkih ciljeva upotrebom sile”, upozorava se u pismu.\nKada stavljate sve te poteze zajedno, onda vam je jasno, a to nije ništa novo jer i zvaničnici iz Vlade Srbije to samo potvrđuju, ministar Vulin to stalno govori, ideja o srpskom svetu slična je onoj ideji koju smo slušali o granicama Karlobag tokom devedesetih godina. Na drugoj strani, neki je predstavljaju kao blijedu kopiju ruskog svijeta. Postoji ideja da se da nešto Srbima zato što su, u njihovim očima, izgubili mnogo i da je ideja o srpskom svetu osmišljena da vrati to što njima pripada. Sa stanovišta ostalih naroda, to izgleda sasvim drugačije”. kaže Garčević za Glas Amerike.\nozivamo čelnike Kongresa i administraciju predsjednika Bajedna da odmah pokrenu korake za suzbijanje pokušaja vlade Srbije da potkopa mir i sigurnost u regionu. Beogradu se mora poslati snažan signal da se više nikada neće dozvoliti da upotreba sile diktira prirodu i pravac politike zapadnog Balkana”, poručuje se u pismu.\nVesko Garčević smatra da je posle poslednjeg samita Evropske unije u Sloveniji postalo jasno da je perspektiva članstva balkanskih država u EU ” maglovita”. On ocjenjuje i da zbog toga postoji više načina na koji Vašington može da pomogne.\nKontekst geopolitički jeste takav da mnogi kažu da nakon Avganistana i usmjeravanjem većinom na Pacifik, Amerika zapravo prepušta djelove svijeta kao što je Balkan nekom drugom, u ovom slučaju Evropskoj uniji. Međutim, ono što pravi razliku je da bez velikog ulaganja, recimo finansijskog, i velikog političkog rizika, Amerika može da napravi veliki dobitak. Ta angažovanost ne traži neku ekstremno finansijsko, politilčko ili vojno prisustvo, ali može da napravi velike rezultate”, zaključuje Garčević.\nTags: Crna GoraVesko Garcevic\nPrethodna priča Organizacije i pojedinci sa Balkana pisali Blinkenu i Salivenu: Obuzdajte Srbiju, ponovo prijeti i podriva mir\nSledeća priča Izvještaj Odbora: Za Dinovo liječenje prikupljeno 11.795 eura i 10.490dolara (SPISAK DONATORA)


Kralj Federer je pao – Del Potro osvojio Indijan Vels!\nArgentinac Huan Martin del Potro okončao je niz nepobedivosti Rodžera Federera i osvojio Masters u Indijan Velsu. Argentinac je pobedio Federera nakon 17 uzastopnih trijumfa prvog tenisera sveta i prvi put u karijeri slavio na nekom Mastersu.\nRajković loše branio, pa pljuvao navijače (FOTO)\nSrpski golman Predrag Rajković napravio je scenu posle poraza njegovog Makabija u prvom kolu plej-ofa izraelskog šampionata. Navijači Makabija su posle utakmice za poraz okrivili srpskog golmana zbog slabih reakcija kod oba gola koja su postigli Falkošenko u 68. i Megrelišvili u 93.\nDramatičan derbi Olimpika na Velodromu – Depaj junak Liona u 90'\nFudbaleri Liona slavili su u spektakularnom derbiju dva Olimpika u Marseju sa 3:2, u 30. kolu Lige 1. Marsej je poveo u 31. preko Rolanda na asistenciju Adila Ramija, koji je u 42. poravnao autogolom.\nGordić heroj Morače – Budućnost u Zagrebu juri prvo finale ABA\nKošarkaši Budućnosti savladali su Cedevitu 84:83 spektakularnim preokretom u poslednjem minutu prvog meča polufinala ABA lige. S druge strane, tragičar Cedevite bio je Amerikanac Vil Čeri, koji je promašio oba penala 16 sekundi pre kraja, a zatim i šut za pobedu.\nFudbaleri Napolija savladali su Đenou minimalnim rezultatom i tako smanjili zaostatak za liderom Juventusom. S druge strane, Lacio je remizirao sa Bolonjom 1:1 i treće kolo u nizu ostao bez pobede.\nNavijači na Santjago Bernabeuu duge će pamtiti 18. mart, na samo jednoj utakmici videli su čak devet golova. Četvorostruki strelac bio je Kristijano Ronaldo, koji je zabeležio i jednu asistenciju za Lukasa, dok je jedan gol dao i povratnik na teren Garet Bejl.\nPavićević: Bez šuta za tri teško šta možemo\nTrener Mornara Mihailo Pavićević ocenio je da je njegova ekipa zasluženo izgubila od Crvene zvezde. Mornar je ubedljivo poražen u Beogradu (91:63), u prvoj utakmici polufinala plej-ofa ABA lige koje se igra na dve dobijene utakmice.\nAlimpijević: Nismo još završili posao\nTrener Crvene zvezde Dušan Alimpijević ocenio je da ubedljivom pobedom nad barskim Mornarom njegova ekipa nije zavšila posao u plej-ofu ABA lige. Zvezda je deklasirala Mornar 91:63 i povela 1-0 u polufinalu plej-ofa ABA lige. Drugi meč igra se u nedelju u Baru.


Ministar Kasipović je izjavio da od kretanja Strukturalnog dijaloga o reformi pravosuđa, između ostalog, zavisi i dalje kretanje BiH ka EU, te naveo da će u ovim pregovorima insistirati da Zakon o sudovima BiH bude koncipiran na osnovu prijedloga rješenja koje je sačinilo Ministarstvo pravde Republike Srpske.\n"Ministre pravde, na svim nivoima u BiH, očekuje najmanje dva mjeseca napornog rada u procesu Strukturalnog dijaloga. Za mene je orijentacija potpuna jasna, a to je da se koncept Zakona o sudovima BiH sastoji od prijedloga koje je sačinilo Ministarstvo pravde Republike Srpske, te od zaključaka Narodne skupštine Srpske o stanju u pravosuđu BiH", rekao je ministar Kasipović.\nOn je ocijenio da je sastanak sa Kalaverom bio važan i podsticajan za nastavak pregovora u okviru Strukturalnog dijaloga o reformi pravosuđa u BiH.\n"Važno je što je polazna osnova u procesu Strukturalnog dijaloga sve što smo radili u 2015. godini, poštuju se prijedlozi iz Republike Srpske, pa i u pogledu Zakona o sudovima. Insistiraću i dalje na ovim prijedlozima, posebno jer su koncipirani na osnovu zaključaka Narodne skupštine Srpske o stanju u pravosuđu BiH", dodao je ministar Kasipović.\nDirektorica za Zapadni Balkan u Generalnoj direkciji Evropske komisije za susjedstvo i pregovore o proširenju je o reformi pravosuđa u BiH, u odvojenim susretima, razgovarala i sa ministrima pravde u BiH te u FBiH.\nIZVOR: Vebsajt Ministarstvo pravde, 23.2.2017.


U Americi od koronavirusa umrlo više od 20 hiljada osoba\nSjedinjene Američke Države postale su zvanično zemlja sa najvećim brojem zaraženih, ali i umrlih od koronavirusa u svijetu.\nPrema posljednjim ažuriranim podacima koje je objavio Univerzitet John Hopkins u Americi je je od koronavirusa dosad umrlo više od 20 hiljada ljudi, a najviše u saveznoj državi New York.Iako se u posljednja 24 sata broj umrlih smanjio, obzirom da je bilo 1.920 smrtih slučajeva, u odnosu na prethodni kada je više od dvije hiljade ljudi stradalo, situacija je alarmantna, prenosi Avaz.\nGuverner države New York Andrew Cuomo je izjavio da i pored stravičnih brojki umrlih, broj novozaraženih smanjuje.\n“”Ovo su samo nevjerovatni brojevi koji prikazuju strašnu bol porodicama, ali i svima nama.”\nInače, savezna država New York, je svojevrsni američki Wuhan, obzirom da je od 520 hiljada slučajeva zaraze, čak 180 iz te savezne države.


AERODROM KONSTANTIN VELIKI ĆE ISKORISTITI SVOJ STRATEŠKI POLOŽAJ - Grad Niš\n· mr · 22. juna 2017.\nPotpredsednica Vlade Srbije, prof. dr Zorana Mihajlović, obišla je danas renoviranu zgradu Aerodroma „Konstantin Veliki“ u Nišu, u koji je za manje od godinu dana u proširenje terminala i opremu uloženo oko 70 miliona dinara. Mihajlovićeva je nove i rekonstruisane šaltere za ček-in i rendgen za putnike obišla u pratnji gradonačelnika Niša Darka Bulatovića i direktora Aerodroma Vladice Đurđanovića, i tom prilikom istakla da je pre dve godine ovaj aerodrom imao 1.225 putnika, a velikim zajedničkim timskim radom stiglo se do toga da ih ove godine već ima 140.000. „Cele prošle godine smo imali ukupno 122.000 putnika, a do danas ih u ovoj godini ima 140.000 na niškom aerodromu. To je zaista uspeh“, istakla je Mihajlovićeva, dodajući da se radi na tome da se u narednim godinama, do 2020. godine, broj putnika na niškom aerodromu poveća na 550.000, možda i više. Prema njenim rečima, i kargo prevoz je u protekle dve i po godine povećao obim šest puta. Niški aerodrom, kako je rekla, trenutno ima 11 linija – za Bazel, Malme, Meningen, Ajndhoven, Dortmund, Diseldorf, Berlin, Bratislavu, Milano, Stokholm i Cirih. „Konstantin Veliki“ je regionalni aerodrom, a Niš je veoma važan za Srbiju i zapadni Balkan. Na nama je da iskoristimo strateško mesto Niša. Mnogi su pričali o liderskoj poziciji ovog grada, a mi pokušavamo kroz rezultate da to i pokažemo“, rekla je potpredsednica Mihajlović. Ona je dodala da je u prethodnom periodu Vlada ulagala u aerodrom u Nišu, te da će to i nastaviti, a plan je da ukupna ulaganja budu oko 6,5 miliona evra. Prema njenim rečima, oko četiri miliona evra će biti uloženo u toranj i proširenje terminala, a planirano je i ulaganje od dva do 2,5 miliona evra za uređaje za sletanje i poletanje po lošem vremenu. „Ta ulaganja su važna i zato što niški aerodrom treba da bude alternativa beogradskom Aerodromu „Nikola Tesla“. Naš je interes da povećamo broj putnika i da iskoristimo Niš kao kargo centar i u tome ćemo uspeti“, poručila je Mihajlovićeva. Gradonačelnik Bulatović je poručio da niko u niški aerodrom nije ulagao kao ova Vlada u poslednjih nekoliko godina. “Aerodrom „Konstantin Veliki“ ne bi preživeo bez podrške koju smo imali od potpredsednice Mihajlović i njenog ministarstva. Zahvaljujući državi uspeli smo da stanemo na noge i da zajednički stvaramo uslove da se aerodrom razvija i da bude ne samo niški, nego i celog jugoistoka zemlje i šire”, rekao je Bulatović. On je rekao da će se nastaviti rekonstrukcija postojećih, ali i dogradnja još jednog ovakvog kapaciteta. Trenutno se izvode radovi na daljoj rekonstrukciji terminalne infrastrukture, izgradnji nedostajućeg hangara i na parking prostoru, vredni 7,5 miliona evra. Na zgradi aerodroma, koja je napravljena pre 30 godina, u sanaciju krova i fasada i u povećanje broja šaltera, kojih sada umesto dva ima četiri, uloženo je 30 miliona dinara, a 40 miliona uloženo je u opremu, pre svega u novi rendgen aparat za pregled putnika i ručnog prtljaga. Druga faza rekonstrukcije počinje 2018. godine, a cilj je povećanje, odnosno dupliranje kapaciteta terminala.\nSledeća objava: „SRBIJA U RITMU EVROPE“ – sms podrška našim takmičarima\nPrethodna objava: Mihajlovićeva u Nišu uručila ključeve automobila Sigurnoj kući\n6. jula 2022., 12:51 h


Dunavska strategija EU u prvoj polovini 2011. : Nadlanu.com\nDunavska strategija EU u prvoj polovini 2011.\nULM/BEOGRAD, 2. februara 2010. (Beta) - Potpredsednik Vlade Srbije za evropske integracije Božidar Đelić, koji učestvuje na konferenciji o Dunavskoj strategiji Evropske unije (EU) u Ulmu, izjavio je u utorak da će ta strategija biti formalno usvojena u prvoj polovini 2011. godine.\n"Dunavska strategija će biti dovršena do septembra ove godine, biće diskutovana i formalno usvojena tokom mađarskog predsedavanja EU u prvoj polovini 2011. godine", rekao je Đelić agenciji Beta.\nU telefonskoj izjavi iz Ulma, Đelić je ocenio da je "važno što se čuo i glas Srbije u uvodnom delu" prve konferencije o izradi Dunavske strategije u organizaciji EU, uz prisustvo predstavnika Evropske komisije i podunavskih zemalja.\nOn je dodao da je "za Srbiju makroregionalna strategija Evrope velika šansa". "Prvi put je danas u Ulmu Srbija tretirana kao punopravna članica EU. Na partnerski način na samom početku učestvujemo u izradi važne evropske strategije i to nam daje veliku dozu sigurnosti da ćemo uspeti i da kroz kvalitetne projekte dospemo do značajnog finansiranja naših prioritetnih ideja", rekao je Đelić.


BUDI SMIREN, BIT ĆEŠ ZDRAV – Liječenje neizlječivih bolesti\nOva knjiga je napisana za ljude koji su se upravo vratili od doktora ili iz bolnice i kojima je bilo rečeno da nešto nije u redu sa njima, kojima je potrebna hitna medicinska njega, daljnji dijagnostički testovi, kirurški medicinski tretman, i slično.\nBez obzira kako ste došli u tu situaciju, sada ste tu. Zatečeni ste, zabrinuti, možda čak i uplašeni, ili još gore: doktori su vam rekli da je ostalo malo vremena, i da morate reagirati veoma brzo, danas, sutra ili već ovog tjedna. Prva stvar koju želim da vam kažem jest: „Smirite se, udahnite duboko i zastanite, jer znajte da niste sami!“\nU ovoj knjizi ću vam objasniti zašto vi imate više vremena da donesete pravu odluku nego što su vam doktori dali. Također ću vam objasniti nekoliko medicinskih alternativa koje imate na raspolaganju, a koje vam doktori nisu rekli. I najbolje od svega, reći ću vam nešto više o tim alternativnim metodama liječenja i dati vam detalje i sredstva koji vam trebaju da biste došli do prirodnog izlječenja i poboljšanja vašeg zdravlja.\n– Dr Ričard Šulc\nKnjigu Budi smiren bićeš zdrav možete naručiti putem možete naručiti putem našeg web shopa, telefona (+385) 091 505 4333 ili putem maila: prirodnolijecenjehr@gmail.com


Zennio sa sjedištem u Toledu (Španija) i sa poslovanjem u više od 80 zemalja je globalno specijalizovan u oblasti proizvodnje KNX komponenti i rešenja.\nKompanija Zennio pruža moderna i funkcionalna rešenja, posebno razvijena i prilagođena kod automatizacije stambenih i poslovnih zgrada, hotela i drugih objekata.\nZennio rešenja imaju izuzetan odnos cijena/kvalitet, što krajnjem korisniku omogućava da na najoptimalaniji način pretvori svoju nekretninu u moderan, energetski efikasan i kompletno automatizovan objekat.\nPaleta KNX proizvoda sadrzi panele osjetljive na dodir, sobne kontrolere, aktuatore za upravljenje rasvjetom, klimatizacijom, roletnama, multimedijom...\nKompanija ABB (Švajcarska), koja posluje u preko 100 zemalja svijeta i zapošljava više od 120.000 ljudi, ima preko 25 godina iskustva u radu sa KNX sistemima pametnih zgrada. ABB razvija, proizvodi i prodaje kompletan asortiman inovativnih proizvoda za kućne instalacije, instalacije poslovnih, stambenih, i svih ostalih objekata.\nABB ima vodeću ulogu u KNX Asocijaciji koja je prva uvela svetski standardizovani sistem za pametno umrežavanje električnih instalacija za domove i zgrade.\nBAB TECHNOLOGIE (Njemačka) se izdvaja po veoma inovativnim i pouzdanim serverima za vizelizaciju malih i srednjih KNX sistema. Pored servera za vizualizaciju KNX sistema BAB TECHNOLOGIE u svojoj ponudi ima i panele osjetljive na dodir dimenzija od 10.1“ do 20.5“, kao i razne module za upravljanje ozvučenjem, rasvjetom…\nKompanija 2N (Češka) je jedan od lidera u proizvodnji IP video interfona. Pored interfonskih sistema u 2N paleti proizvoda se mogu naći i sistemi kontrole pristupa, sistemi za nadzor i upravljanje liftovima, kao i razni GSM gateway-i.\nKompanija NETX Automation (Austrija) je usko specijalizovana za proizvodnju vrkunskog software-a za upravljanje i vizuelizaciju srednjih i velikih KNX sitema.